text:
गोपालगंज
भारत देश के अन्तर्गत बिहार राज्य के एगो प्रशासनिक जिला हवे- गोपालगंज। ई जिला सारण प्रमंडल के अन्तर्गत आवेला, जेकर जिला मुख्यालय गोपालगंज शहर में स्थित बा। एह जिला में मुख्यरूप से भोजपुरी औरी गौण रूप से हिन्दी भी बोलल जाला।
इतिहास
समृद्ध ऐतिहासिक पृष्ठभूमि औरी शानदार संस्कृति वाला एगो खूबसुरत जिला के रूप में विख्यात बा- गोपालगंज। आपन बहादुरी औरी लोगन के आजादी से प्यार करे वाला मल्ल वंश के नांव भी एह गोपालगंज से जुड़ल बा। प्रागैतिहासिक काल में, गोपालगंज नेपाल देश के हिस्सा रहे। खाली इहे ना नेपाल राजतंत्र सरयू नदी के किनारे तक ले रहे, जवन आज सीवान जिला कहलाला। सीवान के मतलबे होला- सीमा। १८७५ ई. तक गोपालगंज एगो छोट इलाका रहे, जवन ओही साल में पुरनका सारण (एकरा अन्तर्गत वर्तमान में गोपालगंज, सीवान औरी छपरा जिला आवेला) जिला के एगो अनु्मंडल बनल। ०२ अक्टुबर, १९७३ के सारण से अलग होखे एगो स्वतंत्र जिला बनल।
पुरनका सारण जिला के इतिहास ही गोपालगंज के इतिहास भी ह। संयुक्त सारण जिला आर्य सभ्यता के आवेवाला मुख्य रास्ता में से एगो ह।
वैदिक साहित्य में संरक्षित एगो परंपरा के अनुसार, विदेह लोग सरस्वती नदी के पूरब की ओर चलल शुरु कईले औरी चलत-चलत गंडक नदी के किनारे आ गईल लोग। ओहिजा पहुंचला पर आग के देवता "अग्नि" ओह लोगन से कहले कि एह जलधारा के पूरब में रउआ सभे बस जाईं औरी एह जगह के स्वर्गमय बना दीं। अग्नि देवता के बात मान के विदेह लोग नदी के दूसरा तरफ यानि कि पूरबी किनारे पर जाके एगो शक्तिशाली राज्य के स्थापना कईल लोग ; एहु बात के संभावना भी व्यक्त कईल जाला कि अधिकांश लोग तो गंडक पार कर लिहल लोग लेकिन ओहिमें से कुछ लोग पुरनका सारण (जवन रास्ता में ही पड़त रहे) में ही रुक गईले।
भूगोल
गोपालगंज जिला भौगोलिक रूप से २६° १२ से २६° ३९ उत्तरी अक्षांश औरी ८३° ५४ से ८४° ५५ पूरबी देशांतर में स्थित बा। एह जिला के कुल क्षेत्रफल २०३३ वर्गकिलोमीटर औरी कुल जनसंख्या इक्कीस लाख उनचास हजार तीन सौ तैंतालिस [२,१४९,३४३ (२००१ के जनगणना के अनुसार)]
- चौहद्दी
- उत्तर: पूरबी (मोतिहारी) और पश्चिमी चंपारण (बेतिया) जिला
- दक्खिन: सिवान औरी छपरा जिला
- पूरब: पूरबी चंपारण और मुजफ्फरपुर जिला
- पश्चिम: उत्तर प्रदेश
- मुख्य शहरी केंद्र
- गोपालगंज, मीरगंज, बरौली, कटेया, विजयीपुर, कुचायकोट, विनोद खरेंया, सासामुसा, थावे, माँझागढ़, महम्मदपुर, दिघवा-दुबौली, ऊँचकागाँव, फुलवरिया, हथुआ, भोरे, बड़कागाँव।
- मौसम/जलवायु
गोपालगंज के जलवायु विविधतापूर्ण हवे। गर्मी के मौसम में ई जिला बहुते गर्म आ शुष्क हो जाला। खूब जोर से लू चले लागेला औरी तापमान कबो-कबो ४५ डिग्री सेल्सियस तक पहुँच जाला। मानसून के समय में लगभग ५०० मिमी तक बारिश होवेला, जवना के चलते जाड़ा के मौसम में तापमान ठीक-ठाक रहेला (हालांकि, ग्लोबल वार्मिंग के चलते गर्मी और जाड़ा वर्तमान समय में जादा ही पड़ रहल बा)। एह जिला में औसत वर्षा लगभग २९० मिमी होला, औरी तापमान १० से ४५ डिग्री सेल्सियस के बीच रहेला।
जनसांख्यिकी
२००१ के जनगणना के अनुसार:
- कुल जनसंख्या: २,१४९,३४३ (राज्य के जनसंख्या के २.५९%)
- जनसंख्या घनत्व: १०५७
- पुरूष: १,०७२,१५१ (४९.८९%)
- औरत: १,०७७,१९२ (५०.१२)
- शहरी जनसंख्या: १३०,५३६ (६.०७%)
- गँवई जनसंख्या: २,०१८,८०७ (९३.९३%)
- अनुसूचित जाति के प्रतिशत: १२.४३%
- अनुसूचित जनजाति के प्रतिशत: ०.२९%
- लिंग अनुपात: १००५
कृषि
गोपालगंज में मुख्य रूप से ऊँख (गन्ना), दलहन, धान, गेहूँ और विभिन्न प्रकार के तरकारी (सब्जी) के उत्पादन होला। बागवानी भी होखेला किंतु बहुत ही सीमित रूप से। इहाँ मुख्य रूप से ऊँख के उत्पादन होखला के कारण कई गो चीनी मिल बाड़ी सन, जेहिमे गोपालगंज शहरिया में स्थित विष्णु सुगर मिल सबसे प्रमुख बा। एकरा अलावे कई गो कोल्ड स्टोरेज भी बाड़ी सन।
शिक्षा
कुछ साल पहिले तक त गुणात्मक शिक्षा के क्षेत्र में गोपालगंज के कवनो ज्यादा नाम ना रहे। लोग आपना बचवा सभे के आगे पढ़ावे के खातिर दिल्ली, इलाहाबाद, पटना इत्यादि जगहन पर भेज देत रहे लोग। हालांकि अभियो स्थिति में कवनो ज्यादा सुधार नईखे, लेकिन पहिले से स्थिति बेहतर बा। वर्तमान में एहिजा स्थित विद्यालय/महाविद्यालय में से अधिकांश सरकार द्वारा चलावल जाला। कुछ स्कूल निजी ट्रस्ट और व्यक्ति द्वारा भी संचालित बाटे। लगभग सारा स्कूल या त केंद्रीय माध्यमिक शिक्षा बोर्ड (सीबीएसई) या बिहार विद्यालय परीक्षा समिति से जुड़ल बाड़ल सन। कहे खातिर त अधिकांश निजी विद्यालय अंग्रेजी माध्यम से शिक्षा देवे के दावा करेलन सन, लेकिन वास्तविकता एहिसे कोसो दूर बा। सरकारी विद्यालय में से अधिकांश के माध्यम हिंदी बा। दसवीं तक के पढ़ाई के बाद अधिकांश लईका-लईकी इंटरमीडिएट के पढ़ाई करे खातिर कला, विज्ञान में से ही कवनो एगो मुख्य रूप से चुनेला। वाणिज्य के पढ़ाई के एहिजा बहुत सही माहौल औरी सुविधा उपलब्ध नईखे। गोपालगंज मुख्य रूप से माध्यमिक स्तर तक के शिक्षा खातिर सही बा। एह स्तर तक के स्कूलन में भी.एम.उच्च विद्यालय, डी.ए.वी उच्च विद्यालय, केन्द्रीय विद्यालय (वर्तमान में ई गोपालगंज शहर के भी.एम.उच्च विद्यालय के प्रांगण में स्थित बा), सैनिक स्कूल, गोपालगंज (ई हथुआ में स्थित बा), जवाहर नवोदय विद्यालय औरी डी.ए.वी. पब्लिक स्कूल (थावे में स्थित) प्रमुख बाड़ी सन। एह जिला में लगभग २९० प्राथमिक विद्यालय, १०० माध्यमिक विद्यालय, ०८ उच्चचर माध्यमिक विद्यालय, ०५ महाविद्यालय, ०१ औद्योगिक प्रशिक्षण संस्थान और ०१ पॉलिटेक्नीक महाविद्यालय बाटे। स्नातक-स्तरीय शिक्षा के बादा आगे पढ़ाई करेके खातिर लईकन के बाहर जाएके पड़ेला।
परब-त्यौहार
एह जिला के मुख्य पर्व पूरा बिहार के तरह छठ पर्व ह। कातिक के महीना में होखेवाला छठ के धूमधाम औरी मान्यता त एहिसे पता चल जाला कि बिहार जाए वाली कवनो गाड़ी में तीन महीना पहिलहि सीट आरक्षित हो जाला। औरी जे टिकट ना करा पवले होला उ केहु तरह से भी जाए के मन बना ले ला। बाहर काम करे वाला मनई भले साल में कबो घर ना जा पावे लेकिन छठ में जरुरे घर जाए के कोशिश करेला। एकरा अलावे दीवाली, गोधन-पूजा, होली, रक्षा-बंधन, राम-नवमी, दुर्गा-पूजा (अक्टूबर-नवंबर) इत्यादि सगरे पर्व बहुते धूम-धाम से मनावल जाला। रक्षा-बंधन दिन गोपालगंज शहरिया में महावीर अखाड़ा के जुलूस त देखले बनेला।
पर्यटन स्थल
थावे: गोपालगंज जिला मुख्यालय से मात्र छः किलोमीटर के दूरी पर सिवान जाएवाला राजमार्ग पर थावे नाम के जगहा बा । ओहिजा माई थावेवाली[१] के बहुते पुरान मंदिर बा। माई थावेवाली के सिंहासिनी भवानी, थावे भवानी भा रहषु भवानी ओ कहल जाला। चईत के महीना में एहिजा बहुते बड़हन मेला लागेला। मंदिरे के बगल में एगो बहुत ही बड़हन पेड़ बा, जवना के अबले वनस्पतीय वर्गीकरण नईखे हो पावल।
देशो-विदेश में रहेवाला लोग जब साल-दूसाल पर अपना घरे आवेला तब ऊ थावेवाली माई के दर्शन करे जरुर आवेला।. बाकिर अफ़सोस एह बात के बा कि एतना महातम के बावजूद एह स्थान के सही तरीका से विकास नईखे भईल। आम जनता आ प्रशासन के मिलजुल के एह स्थान के समुचित विकास के कोशिश करे के चाहीं जेहसे कि माई के स्थान विश्व का मानचित्र पर एगो महत्बपूर्ण दर्शनीय जगह बन जावे।
दिघवा दुबौली: गोपालगंज से ४० किलोमीटर दक्खिन-पूरब तथा छपरा से मशरख जाए वाली रेल लाईन पर ५६ किलोमीटर उत्तर में दिघवा-दुबौली एगो जगह बा, जहांपिरामिड के आकार के दुठो टीला बा। अईसन मानल जाला कि एकर निर्माण एहिजा शासन कर रहल चेर राजा लोग बनवले रहे।
हुस्सेपुर: गोपालगंज से २४ किलोमीटर उत्तर-पछिम में झरही नदी के किनारे हथुआ महाराजा के बनवावल किला अब खंडहर हो गईल बा।। ई गाँव पहिले हथुआ नरेश के गतिविधियन के केंद्र रहे। किला के चारु ओरी बनल खड्डा अब भर चुकल बा। किला के सामने बनल टीला हथुआ राजा के मेहरारु द्वारा सती होखे के गवाह बा।
विनोद खरेंया गोपालगंज से २१ किलोमीटर पछिम में इ एगो छोटहन गाँव बा , जहाँ दुर्गा माई के एगो बड़ा निमन मंदिर बनल बाटे . अगर रउरा सब के देखे के मन करे त जरुर आएब . ए गाँव में रउरा सब के आव भगत होई
राजेश त्रिपाठी प्रकाश २१:०० , ११ अक्टूबर २०१२ दिवाकर मणि [Diwakar Mani] १०:४६, ५ जनवरी २०११ (UTC)


c: text/html

text:
रामभद्राचार्य
जगदगुरु रामानंदाचार्य स्वामी रामभद्राचार्य चित्रकूट, भारत में रहल एक हिन्दू धार्मिक नेता बा।[१]
[सम्पादन] जनम
जगद्गुरु रामानंदाचार्य स्वामी रामभद्राचार्य के जनम सरयूपारीण ब्राह्मण कुल के वशिष्ठ गोत्र मे होइल रहे । १४ जनवरी १९५०, माघ महिना के कृष्णपक्ष एकादशी के मकर संकरान्ति के शुभ अवसर पे अनुराधा नक्षत्र मे, प्रातः काल के १०.३४ मे महाराजश्री शरीर धारण कैयले। जौनपुर के अंतर्गत शाण्डिखुर्द नामक स्थान में ब्राह्मण दम्पति पंडित राजदेव मिश्र और शची मैया के इनकर माता-पिता बनले के सौभाग्य प्राप्त होइल । आचार्यजी के पूज्य बाबा पंडित सूर्यबली मिश्रजी के बहिन गिरधरलाल के प्रेमी भक्त रहली त एही कारण उनकर नाम भी "गिरिधर" नाम रखल गईल।
[सम्पादन] आधार
- ↑ दिनकर, डॉ. वागीश (2008) (हिन्दी में). श्रीभार्गवराघवीयम् मीमांसा [श्रीभार्गवराघवीयम् में छानबीन]. दिल्ली, भारत: देशभरती प्रकाशन. ISBN 978-81-908276-6-9.

robotstxt: allowed

filter: keep


text:
चीन (जनवादी प्रजातंत्र)
जनवादी प्रजातंत्र चीन साधारणत: चीन नाम से जानल जायेला जौन पूर्वी एशिया में एगो देश ह। ई विश्व में सबसे ज्यादा जनसंख्या वाला राज्य ह, जहाँ 1.3 अरब लोग रहेलन। चीन चीनी कम्युनिष्ट पार्टी के द्वारा एकल पार्टी प्रणाली के तहत शासित बा।
जनवादी प्रजातंत्र चीन में 22गो प्रांत, 5गो स्वशासित क्षेत्र, 4गो सीधे प्रशासित महानगरपालिका आ 2गो विशेष प्रशासित क्षेत्र बा। जनवादी प्रजातंत्र चीन के राजधानी बिजींग ह।
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।
वेब्मस्तेर्@च्हिन-ओर्ग्।च्न फ्।च्।हेइल्ब्रोन्न्।दे न्र्१ देर वेल्त्,स्लोवकेइ न्र्१ देर वेल्त अल्ल गय्स अन्द अल्ल बोय्स इन्तेर्नतिओनल तेलः।००४९०७१४४२७८१३९ चिहत ö।एल्।


text:
आज अखबार खोललीं त गिनती में बाघन के संख्या बढ़ गइल रहे. जान के जइसे जान आइल. केतना अजब लागत बा, काल्ह तक देखल गिद्धन के अलोपित हो गइल. कठफोड़वा के पेड़ के तना प सट के 'टिर्र-टिर्र' कइल, फेर देरी ले लमहर ठोढ़ से 'ठक्-ठक्क' करत ओके फोड़ल.
मीडिया में पर्यावरण प बड़ चिन्ता लउकेला. एने चिडिय़ा -घर में लगातार दूगो भालुअन के मरे के खबर पढ़ले रहीं. जिराफ बच्चा देवे वाली बिया, एह से बालू बिछावल जा रहल बा ओकरा केज में. ओकरा पहिलका बच्चा के बचावल ना सकल रहे. शेर के घर में ए.सी. चिता के दुआर प फुहारा. स्कूलन में त छोट-छोट लइकन से नारा लगवावल जाला 'पेड़ लगाओ-जीव बचाओ.'
पूछल जा सकेला पेड़ कटवले काहें जात बा? के कटवावत बा पेड़? बात बहुत दूर ले जाई. जंगल में अफसरन से मिल के ठेकेदारन के चोरी-चोरी पेड़ काटल का सरकार नइखे जानत. कह सकिलें, सरकार के जमीन चाहीं, कल-कारखाना लगावे खातिर. शहर में अब कहां बा एतना जमीन? फेर लोहा, तांबा, अल्मुनिया के रूप में जवन खनिज दबल बा आदिवासी क्षेत्रन में, बिना ओकरा के निकलले विकास कइसे होई? सरकार के पेड़ कटवावल एही से मजबूरी बा. ठीक बा, बाकी जे तीन सौ ,चार सौ बरिस से रहत आइल बा जंगल में, तेंदु-पत्ता आ जड़ी-बूटी बेच के गुजारा कइल जेकर जिनगी बा, ओह गरीबन के सरकार मुआवजा दी. कतहीं बसाई कल-कारखाना खुलले प कामों मिल सकेला. बाकी तत्काल त मजबूरी बा. संविधान में लिखल बा, अइसन जमीन जरुरत पड़ले प उचित मुआवजा देके सरकार अपने कब्जा में ले सकेले.
बाकी संविधान में आदीवासियन के जमीन लेवे के मनाहियो त बा. उजारल आसान बा केतना के, कहां बसवलस सरकार. के जवाब दी? टेहरी बान्ह के उजारल, उड़ीसा के जंगल से भगावल लोग छिछियात फिरता, केहू माई-बाप आ पुछवारे नइखे. ऊपर से सलवा-जुडूम बना के सरकार ओकरे भाई-बंधु से ओकरा के मरवावत बिया. सुरक्षा के नाम प ग्रीन हंट अपरेशन. फौज के नाम स्कॉर्पियन आ कोबरा. देस के मूलवासियन के साथे अइसन बेवहार? रुइयो एक हदे ले दबेले, फेर त विस्फोटे होई.
अकेले में इतिहास के पन्ना खुले लागल. अंग्रेज स जवन जमीन के बंदोबस्ती हमरा पुरखन के नाम कइलन, दरअसल ओकरा पाछे रैयतन प एगो मालिक बहाल कइल रहे, जवना में आसानी से टैक्स-वसूली के काम होत रहे आ जमीनदार बिचौलिया के मार्फत अंग्रेजन के खजाना में पइसा पहुंचत रहे. बदला में मालिक रैयतन से चाहे जेतना बेगारी करावे मारे पिटे, बहु-बेटी के इज्जत से खेलवाड़ करे. आज जमीन के असमान बंटवारा एकरे नतीजा बा कुछे लोग के गांवन में ढेरहन जमीन, बाकी टोला के टोला कमतर. हमरो दादा अइसने जमींदार रहन. उनके रायबहादुर के उपाधि मिलल रहे. बाबूजी, दादो से हुसियार निकललें. बिहार के गांव में अब अधिका जमीन ना बढ़ सकत रहे, एह से जंगलात कावर रोख कइलन.फेर त कोइला-खदान के ठेकेदारी, ट्रक के ट्रक एह करिया पाथर के हेरा-फेरी से टाल-भर सोना उगाहल गइल. धनबाद में सैकडऩ बिगहा जमीन औने-पौने दाम में दखल कइलन. भलहीं सरउ जंगली लोग पीठ के पाछे गारी देवस. 'दिक्कू' 'दिकदारी देवे वाला' कह के बहरवांसू समुझस, बाकी आज परिवार चानी काटता. छोट-मोट राजा बानीं हमनी के. ईहे आदिवासी अपने जमीन के जोतत हमनी के सेवा में लागल रहेलन स , केतना ठाट बा एह पिछड़ल इलाका में.
एगो लइका बा पढ़-लिख के फारेस्ट अफसर के जगहीं प लाग गइल बा. जंगबहादुर बाबू जइसे कोइला मंत्री भइलन, पैरवी के लौ बइठ गइल. ऊहो करतन कइसे ना? हमरे क्षेत्र से खड़ा होलन. हमरा मातहत के जंगलियन के वोट के गारंटी रहेला. जब अइहन, मुर्गा-मीट, देशी-विदेशी के साथे रातो खातिर इंतजाम. कहेलन-जंगली छोकडिय़न के टेस्टे अलगे होला. राकेश विदेशी सुभाव के बाडऩ. उनकर जंगल काट के शहर बसावल जाता. प्लेन्ड वे में बसावल जाई ई शहर. मार्केट, मैदान, पार्क आ बड़का-बड़का मकान जेके अपार्टमेन्ट आ डूप्लेक्स कहल जाला, होई ओह में. एह में रही मॉल्स, मेट्रो, फ्लाईओवर्स आ जाने का-का दो. सरकार, सब वी.आई.पी. लोगन के एलॉट कर रहल बिया प्लाट. ऊ त जंगल के अफसर गुने इनको के मिला के रखल जरुरी रहे, एही से इनको एगो टुकड़ा मिल गइल बा जमीन. अबहीं टेम्परोरी फ्लैट बना लेले बाडऩ.
पोता के छठिहार में गइल रहीं त पुछलीं-'ठीक बा नू' कहलन सेंट-परसेंट. पॉश कालोनी बनी, आगहूं एजा स्वीट्जरलैण्ड रही डैडी. एकदम हेल्दी ऐटमोसफेयर. मन में कहलीं- रहो काहे ना. छोट-छोट पहाड़ बा. पहाड़ी नदी बहत बाड़ीं स. थोड़ के दूर गइले प जंगलात शुरु हो जाला. बाकी सांप बहुत निकलत बाडऩ स. राति के कैंपस के बहरे मत जाइब. जंगल में रहे वाला देहाती मनई घूमे के खेयाल से सांझ के थोड़े आगे बढ़ गइलीं, ठंडा-ठंडा हवा चलत रहे. पहाड़ से पानी गिरे के अवाज नगीचे बुझात रहे. लोमड़ी सियार साथे कुछ अउर जनावरन के चें-चां. चान आसमान में जइसे खिलखिलात होखे. तरे कोलतार के सड़क प दूगो मोट रस्सी चमकत बुझाइल, दूनों खड़ा हो जा स फेर धबाक से गिर जा स. समुझत देरी ना लागल कि नाग-नागिन जोट खेलताडऩ स. सुनले रहीं, अइसन में ओकनी के देखले खतरनाक होले, छेड़ल आ मारे के कोसिस त अपने मउअत के नेवता देवल ह. लइकाई के पढ़ल-सुनल एक प एक खिस्सा इयाद पड़े लागल. एक जना अइसने जोड़ा में से नाग के मार देलन. नागिन उनकर फोटो आंखि में उतार लेलस फेर त आदमियन के छोंज में सुतलो प उनका के चिन्हिए त लेलक आ दे हबक्का, झड़ाई-फुकाई होत रह गइल. आखिर में मुंह से गाज फेंक के मर गइलन.
पंचतंत्र के एगो कहानी आजु के बजारु सोंच खातिर कइसन सटीक उदाहरण बा. एगो पंडित जंगल के कवनो नाग के रोज दूध ले जा के पिआवस. बदला में ऊ बिल में से एगो सोना के सिक्का ले आके ब्राह्मण देवता के आगा रख देवे. ब्राह्मण के कुछ दिन ला कहीं जाए के भइल. ऊ बेटा के समुझवलन- नागे के देला से आपन घर चलता. तू ले जाए में नागा मत करिह. बेटवा एक-दू दिन दूध नाग के पिअवलक त फेर सोचलस, ई रोज-रोज के बखेरा से अच्छा बा, एके बेर सब पइसवे हासिल क लीं.
ऊ दोसरा दिने लाठी लेले गइल, साथ में बिल कोड़े के खुरपी आ कुदार. जइसे नाग निकललन, भरपूर वार क बइठल, नागो सचेत रहे घूम के काटिए लेलक. ओहिजे बेटा राम ढेर हो गइलन.
हमार नाग-नागिन अब जमीन प रहस. एगो फन कढ़ले चार फिट मुंह उठवले रहे. दोसर इत्मिनान से ओकरा देह प लोटात रहे. ई बुझाला नागिन होई, जवन नाग के छत्र-छाया में बेपरवाह रहे.
हम पुछलीं आदमी के रास्ता प काहें सांप. कहलक-हमनी के रास्ता प तोहन लोग बाड़. हम कहलीं- इहां त हमार घर बा, तू जंगल जा, ऊ कहलक घर त तोहरा से पहिले इहां हमार रहे. उल्टे हमहीं चल जाई? अउर का तू लोग जंगलों में हमनी के चैन से जिए देब. हमनी के घर त घर, परिवार तक नाश करे प लागल बाड़ तोहनी के. हमनियो सोच लेले बानीं. लड़े के अलावा कवनो राह नइखे. आखिर जे मरी, ऊ का ना करी.
दरअसल हमरा ठकमुड़की लाग गइल रहे. पलक झपकते ऊ दूनो काट सकत रहस. हम ना भागे के हालत में रहीं ना कटला प नगिचे कवनो दवा-दारु के इन्तेजाम रहे. हमरा आंखि मुर्दाए लागल. लागे लागल अब देह प कुछ सुहुर-सुहुर चढ़ी आ एगो गोड़ छान ली, दोसरका मांस में जहरीला दांत धंसा दी.
ओठ बुदबुदात रहे- असख्य होलन सांप. शहर में रहे के उनका कवनो अधिकार नइखे. ओने सांप थुथुन हिलावत रहे, जइसे कहत होखे-वाह रे सभ्य आदमी आपना आराम खातिर कमजोर के दबावत जा, भगावत जा, उनकर चीज दखलिआवत जा. खाली एही से कि तू लोग अपना सवारथ में एक हो गइल बाड़ जबकि बाड़ गिनती में थोड़ आ कमजोर जादे होइयो के एकवट नइखे. बाकी जेह दिन मिल के जोर लगाई, ओहीं दिन तोहनी के दुरदिन आ जाई. जा आज चेता के छोड़ देत बानीं. बुझाता गांव से आइल बाड़. एह से तनी इंसानियत बाचल बा तोहरा में. जे जुरते हमनी प वार ना करे ओह प हमनियो के मुंह ना उठे. शहरी त मारे के उतजोग में लाग जइतन स. आ हमनियो के काटे के अलावा कवनो दोसर चारा ना रहि जात. तू लोग अपने जात भाई क ना भइल त हमनी के होइब.
मोबाइल बाज उठल. नागिन फिलिम के रिंग टोन रहे. हमार तन्द्रा टुटल, होस आइल त सांप जंगलात कावर सरक गइल रह स. बाकी बेहोशी में ओकनी से कइल बात हमरा बिसरल ना रहे. स्वीच ऑन कइलीं. मोबाइल प सरकारी प्रचार आवत रहे घर के आंगन आ छते प बर्तन में दाना पानी राख देवे के आदत डालीं. ना त आवेवाला दिन में आपन कउआ आ गौरइयो खाली किताब में रह जइहंन स, आंख के सोभा ना......


text:
देश के पहिला राष्ट्रीय सुरक्षा सलाहकार ब्रजेश मिश्रा के निधन
एजेंसी | नई दिल्ली, सितंबर 29, 2012 15:04
देश के पहिला राष्ट्रीय सुरक्षा सलाहकार ब्रजेश मिश्रा के सोमवार के अंतिम संस्कार कइल जाई. हृदय रोग के चलते काल्ह रात उनकर निधन हो गइल. मिश्रा के एगो करीबी रिश्तेदार बतवलन कि सोमवार के 11 बजे दिन में लोदी रोड शवदाहगृह में उनकर दाह संस्कार कइल जाई. मिश्रा (83) के वसंत कुंज स्थित फोर्टिस हॉस्पिटल में बीतल रात करीब नौ बज के 50 मिनट पऽ मृत घोषित कऽ दीहल गइल रहे. वह कुछ समय से बीमार रहन. पूर्व राजनयिक मिश्रा राष्ट्रीय सुरक्षा सलाहकार नियुक्त होखे से पहिले पूर्व प्रधानमंत्री अटल बिहारी वाजपेयी के कार्यकाल के दौरान उनकर प्रधान सचिव रहलन. ऊ 1999 में करगिल युद्ध के दौरान वाजपेयी के सहायता करे में अहम भूमिका निभवले रहलन.
2004 में राजग सरकार के सत्ता से हटे के बाद अउर वाजपेयी के राजनीतिक गलियारों से दूर होखे के बाद मिश्रा भी भाजपा से आपन दूरी बना लीहले रहलन. एकरा बाद ऊ कई बेर विदेश नीति के विभिन्न मुद्दा पऽ पार्टी के रूख के आलोचना कइले. ऊ भारत-अमेरिका परमाणु करार के भी ओह वक्त हिमायत कइले रहलन, जब प्रधानमंत्री मनमोहन सिंह अमेरिका के साथे एह विषय पऽ बात करत रहलन. एह करार के विरोध करे के ले के ऊ भाजपा के आलोचना कइले रहलन. वाजपेयी के कार्यकाल के दौरान प्रधानमंत्री कार्यालय में सबसे कद्दावर व्यक्ति मानल जाये वाला मिश्रा एगो संकट मोचक के रूप में आपन क्षमता के परिचय दीहले. ऊ भाजपा में 1991 में शामिल भइले अउर वाजपेयी के प्रधान सचिव बने के बाद पार्टी छोड़ दीहलन.
मिश्रा चीन के साथे करीबी संबंध बनावे अउर भारत-पाकिस्तान के बीच संबंधन में गर्माहट लावे के साथे घरेलू अउर अंतरराष्टीय नीतियन के तहत कइगो मुद्दन पऽ अहम भूमिका निभवले रहलन. चीन के साथे जटिल सीमा विवाद के हल करे के ले के वार्ता खातिर ऊ विशेष प्रतिनिधि नियुक्त कइल गइल रहलन. नवंबर 1998 में ऊ देश के पहिला राष्ट्रीय सुरक्षा सलाहकार बनावल गइलन. एह पद पऽ ऊ 23 मई 2004 तक रहलन.
Previous Story
Next Story


text:
हमरा बाघन से लगाव बा. हम चाहेनी कि उनकर अस्तित्व बनल रहो, ढालू चट्टान पऽ ऊ लोगे आपन पंजा मारत रहो, ढ़ेर बच्चा देस अउर जंगलन में भयमुक्त विचरण करत रहो ताकि उनकर पूरा विकास होखे. हम दिन भर बइठ के बाघन के शक्ति अउर उनकर आकर्षण आ पुरान समय के वनवासियन के जंगल कथा के बारे में पढ़ पाईं. बाकिर दिल से कहीं तऽ राजनीतिक रूप से अभिप्रेरित नीति निर्माता, शोहरत के दीवाना अउर 15 मिनट के अपना शोहरत खातिर बाघन के भविष्य के मोहरा बनावे वाला कॉरपोरेट घराना सब के बारे में पढ़े खातिर हमार मन मचलत रहेला जवन लोग कि अपना फायदा के भुखाइल होलन.
कुछ लोग सोशल नेटवर्क के उत्तेजित प्रचार अभियान रोर फॉर द टाइगर के पसंद करेलन जवन कि बेकार के बाते हऽ अउर कुछ लोग बाघ के पर्यटन पऽ अंतरिम पाबंदी के पसंद करेलन जवन विचारशून्य अभिजात्य वर्ग के चरम प्रयास अउर संभवत: बाघ के भविष्य खातिर घातक बा. बाघ के हमार जरूरत बा अउर उनकर संरक्षा जरूरी बा, अइसन नइखे कि हम उनका अलग-थलग आ असुरक्षित छोड़ देई.
प्रस्तावित पाबंदी के बारे में जब हम पहिले पढ़ली तऽ व्यक्तिगत रूप से हम तिरस्कृत महसूस कइनी. जंगल तऽ हमनियों के जंगल हंऽ, नू? ओहिजा हमार मौजूदगी नियंत्रित कइल जा सकेले बाकिर का अइसन हो सकेला, होखे के चाहीं आकि फेर ओकरा खारिज कऽ देवे के चाहीं? कुछ जादा शोध से जाहिर बा कि एह मसला पऽ अबहियों बहस चल रहल बा अउर सुप्रीम कोर्ट खाली अंतरिम फैसला पारित कइले बा.
हालांकि हमरा पक्का विश्वास बा कि सुप्रीम कोर्ट के पीठ के बाघन के चिंता बा एहनाते हम मामला में कोर्ट के दृष्टिïकोण से असहमति राखत अपना तर्क पेस करे के विनती करत बानी.
मामला में कोर्ट के मौजूदा रुख कि बाघ अयारण्य के भीतरी क्षेत्र के पर्यटकन के पहुंच से बाहर रखल जाये के चाहीं पऽ मध्य प्रदेश के एनजीओ 'प्रयत्न' के ओर से दायर जनहित याचिका के जरिए प्रतिक्रिया आइल बा. जे एकरा में बड़ भूमिका निभवलन ऊ आदमी प्रयत्न के शीर्षस्थ अजय दुबे हवन जे कि एगो समाजिक कार्यकर्ता हवें. एकरा से पहिले ऊ अवैध खनन अउर प्लास्टिक कबाड़ के खेलाफ अभियान चला चुकल बाड़े. जूरी के राय आदमी के मंशा के विपरीत बा कि- का ऊ सिर्फ शोहरत के भुखाइल कार्यकर्ता हवें जे मीडिया में बवाल मचावे खातिर हताश बा अउर जवना के माध्यम से उनका अउर उनकर एनजीओ के स्तर पऽ अहमियत हासिल भइल बा? आकि ऊ सांच में चाहे गुमराह होके बाघन के भविष्य के सुनिश्चित करावे खातिर अपना दम भर प्रयास कऽ रहल बाड़े? दूनो तरे से अजय दुबे के अभियान से बाघ के भविष्य के कहीं जादा खतरा होई, बजाए कि उद्यान के बीचोबीच अगर राजमार्ग कबहीं बना दीहल जाव अउर सर्वोच्च न्यायालय से एह निर्देश के वापस लेवे के मांग ना कइल जाव तऽ.
पर्यटक बाघन के हत्या ना करेलन. अउर ना ओह समय ही बाघन के अवैध शिकार कइल जाला जब पर्यटकन से भरल जीप पार्क से होके तेजी से गुजरेले. अपना भड़कीला अउर लहकदार शराबघर वाला पोशाक आ एक था टाइगर वाला चुटकुला सुनावे वालन के रूप में हम श्रव्य अउर दृश्य माध्यम के आंख के कांटा हो सकेनी बाकिर बाघन के हत्या करे वाला शिकारी ना हो सकेनी. रणथंभोर अउर कान्हा जइसन उद्यान सब में पर्यटकन के अइला पऽ नियंत्रण के मामला हो सकेला काहेंकि कुछ विशेषज्ञन के मानल बा कि पर्यटकन के दवाब बढ़ला से बाघन में तनाव पैदा हो सकेला. बाकिर ओइसन कहला पऽ केहू के ई ना भुलाए के चाहीं कि सबहीं उद्यान में पर्यटकन के बाघ के आवास के चारो ओर बनल राह तक ही सीमित रहे के पड़ेला जवन कि तकरीबन 20 से 100 वर्ग किलोमीटर तक होई. बाघ आसानी से नजर से ओझल हो सकेला अउर घना जंगल में गायब हो सकेला आ आंख फाड़ फाड़ के देखे वाला पर्यटकन के नजर से दहाड़त आ नया सिंगल लेंस रिफलक्स यानी एसएलआर के कैमरा में किलोमीटर भर दूर कहीं साफ देखाई दे सकेला. बाघ के तबहीं देखल जा सकला जब ऊ लउकल चाहेला. तस्वीर, छायाचित्र चाहे आवाज कुछ भी क्रूर बाघ के कृपा से ही कैद कइल जा सकेला.
हमरा इयाद बा कि एक बेर जिम कॉर्बेट उद्यान के विषम परिवेश में हम एगो बड़ नर बाघ के आधा घंटा तक पीछा कइनी, एकरा से पहिले हम ओकरा झाड़ी में गायब होखे से पहिले आगे से निकलत अउर छलांग लगावत साफ साफ देखले रहीं. हमनी आपन कैमरा तइयार रखले रहीं अउर नजारा के कैद करे के कोशिश कइनी बाकिर बाघ जइसही परगट भइल ओइसहीं छलांग लगावत पत्ता अउर धुंध के बीच में ओझल हो गइल अउर हमार अगुरी हिलबो ना कइल, जइसन कि फौलादी मांसपेशी ओह धारीदार कोट के नीचे कसमसात रहे अउर सांस अटकले रह गइल आ फेर जुरते जइसहीं ऊ अचानक परगट भइल ओइसहीं धुंध, धूल अउर सूखल पत्ता अपना पाछे छोड़ के गायब हो गइल. वनवासियन के ओर से संकट के घंटी के कोलाहल शांत हो गइल रहे. हम जवन सुन सकत रहीं ऊ रहे हमार सांस अउर ऊ हमरा छाती में जोर के धड़कन चलत रहे. ऊ बहुते अचरज वाला समय रहे.
एहीनाते अजय दुबे ओह घरी के हमरा से दूर कइल काहे चाहिहें. एकरासामने दुबे के याचिका से बुझात बा कि ऊ ई सुझाव देलन कि पर्यटन से बाघ के अवैध शिकार आसान हो जाला अउर एहीनाते एकरा पऽ नियमन चाहे पाबंदी होखे के चाहीं.
बाकिर प्रारंभिक जांच से ई पता चली कि बाघन के अवैध शिकार आमतौर पऽ असंतुष्टï स्थानीय निवासी करेलन अउर उहो निर्जन क्षेत्र में जवन कि शोर शराबा करे वाला हमनी पर्यटकन के ताक झांक करे वाली आंख से काफी दूर होले. तऽ दुबे के लक्ष्य का बा?
कोर्ट के पाबंदी के परिणाम के लेके एगो साक्षात्कार में दुबे पाबंदी के विरोध करे वाला रिसॉर्ट पऽ जम के बरसले जवन कि ई कह के विरोध करत रहे कि एकरा से उनकर व्यवसाय खतम होत जा रहल बा.
अउर केहू के सहमत कइल जा सकेला... ओह आदमी के पास तर्क बा.
बाघ के पर्यटन मिलियन डॉलर के व्यवसाय हऽ बाकिर ओह मिलियन डॉलर के रकम से स्थानीय निवासियन चाहे बाघ के लाभ खातिर शायदे कुछ पहुंच पावेला. प्रदेश सरकार अउर कॉरपोरेशन पर्यटकन से मिले वाली मलाई खाके मोट होत जा रहल बाड़े अउर स्थानीय वनवासी जनजाति सब जंगल में अपना हिस्सेदारी के लेके तकरार कऽ रहल बाड़ी सऽं. उपेक्षा अउर संघर्ष से उपजल गरीबी के एह दशा से लाभार्थी समूहन खातिर ग्रामीणन के शिकारी बनावल अउर विनाश के एह चक्र के बनावल आसान हो जाला. अउर एकर दोष सीधा सरकार अउर रिसॉर्ट मालिकन पऽ लागेला.
बाघ के भविष्य सुरक्षित करे के बारे में माननीय सुप्रीम कोर्ट खातिर हमरा पास दूगो सुझाव विचार जोग बा..
1) उद्यान के सुरक्षा बढ़ावल
भारत के अग्रिम पंक्ति के वन्यजीव रक्षक आ वन अधिकारी लोग पुरान राइफल धारी वन रक्षकन से उमेद करेलन कि ऊ अत्याधुनिक हथियार से लैस शिकारियन से हमरा बाघन के रक्षा करस, जे उमिरदराज होत जा रहल बा. उनकर औसत उमिर 50 साल के करीब होत जा रहल बा.
कथा कहानियन के साक्ष्य बतावेलन कि कइगो उद्यान में एक दशक से जादा समय से एक्को नया नियुक्ति ना भइल बा. कोर्ट राज्य सरकारन पऽ वन विभाग के रिक्तियन के भरे के दवाब ठीक से बनाई. हमरा वन रक्षकन के अत्याधुनिक हथियार, संचार साधन अउर रात में निगरानी खातिर जरूरी उपकरण से लैस कइल भी ओतने जरूरी बा. एह दूनो सावधानी के बिना सिर्फ पर्यटन पऽ पाबंदी लगा सकेलन बाकिर अरक्षित बाघ फेर भी लुप्त होत रहिहें.
2)रिसॉर्ट अउर उनकर जिमेदारी
हालांकि ऊ लोग आज एकरा एह रूप में ना देखो फेर भी एह व्यवसाय के हित में बा कि उनका संरक्षित रखल जाव अउर एकरा राजस्व के स्रोत में निवेश कइल जाव. होटल अउर लॉज आ सब सामान्य व्यवसाय जवन बाघ के पर्यटन पऽ निर्भर करेला उनका अपना लाभ के पहिले से तय एगो नियत प्रतिशत में अपना पसंद के संरक्षण प्रोजेक्ट अउर स्थानीय समुदाय के विकास में लगावे के चाहीं.
दोसरा, रिसॉर्ट अउर लॉज के कम से कम 35-40 फीसदी कार्यबल निश्चित तौर पऽ स्थानीय समुदाय से आवेला. ओह गरीब लोग अउर समूह जवन कि उद्यान के भीतर अउर बाहर के विविध संरक्षण उपाय से खुद के उपेक्षित आ अलग थलग महसूस कऽ रहल बाड़े उनका शामिल करे के इहे एक मात्र तरीका बा. जब स्थानीय समुदाय खातिर जिंदा बाघ मरल बाघ से जादा कीमती होई तबहीं बाघ अउर उनकर भविष्य थोड़ा सुरक्षित हो पाई.
3)आखिरी बाकिर बहुत जरूरी बात पर्यटकन के...
हमरा समय के ई बदकिस्मती बा कि अपना खातिर कुछ भी ना लागेला कि रही. बाघ के भी पर्यटकन के आकर्षित कऽ के आपन अस्तित्व बरकरार रखे के होई जवन कि एकरा बदले में स्थानीय अर्थव्यवस्था खातिर ऊर्जा स्रोत साबित होई. पर्यटन अस्थायी पाबंदी से स्थानीय अर्थव्यवस्था नष्ट हो जाई. गरीब अउर गरीब बनत चल जइहें. पर्यटकन से खाली उद्यान अवैध ढंग से प्रवेश करे वालन खातिर खुलल रह जाई अउर बाघन के हत्या करे के लालच आ मौका बढ़त चल जाई. बाघन के झुंड में पर्यटन शानदार होला. एकरा से लोगन के एगो विचार आ चिंतन के कारण मिलेला अउर जे एकरा जानेला ऊ लोग बाघ के वास्ते थोड़ा काम कऽसकेला अउर एकरा से राजस्व हासिल हो सकेला.
एकरो से जादा जरूरी बा ऊ गंभीर तरीका जवना में बाघ जे जंगली हऽ आदमी के मनोविज्ञान के बदल सकेला. अउर कवनो आदमी, औरत चाहे बच्चा बाघ के शक्तिशाली रूप के देखले बा ऊ एगो संरक्षणवादी के जिनगी बितावे के सोच के साथे घरे लवटी. बाघ के भविष्य संतुलन चक्र में जोखिम भरल हो गइल बा अउर जहवां तक कुछ करे के समय के सवाल बा तऽ ऊ समय अबहियों बा. अजय दुबे अपना गुमराह आदर्शवादी लड़ाई के जरिए हमरा एगो ताकत के एहसास करा देले बाड़े. इहे समय बा कि हम ओह ताकत पऽ भरोसा करीं अउर आगे एगो कदम बढ़ावे के कोशिश अउर एगो आवाज खोजे खातिर आपन वजूद साबित करीं... बाघ खातिर अबहीं दहाड़ लगाईं, अगर रउआ उनकर परवाह करेनी...अगर रउआ में साहस बा.


text:
जकर्याह 12 (Awadhi Bible: Easy-to-Read Version)
जकर्याह 12
Awadhi Bible: Easy-to-Read Version (ERV-AWA)
यहूदा क चारिहुँ कइँती क रास्ट्रन क बरे मँ दर्सन
12 एक भविस्सबाणी: इ इस्राएल क बारे मँ यहोवा क सँदेसा अहइ: इ उहइ अहइ जउन यहोवा कहत ह, कउन आकसे क बनाएस, कउन पृथ्वी क स्थापना किहेस, कउन मनई क भीतर आतिमा क रचेस, 2 “लखा, मइँ यरूसलेम क पिअइ क ज़हरीला पिआला बनाइ बरे जावत हउँ जउन कि ओकरे चारिहुँ कइँती क रास्ट्रन बरे मूसीबत झेलइ क कारण होइ। यहूदा क भी ओन रास्ट्रन क बीच जउन कि यरूसलेम क घेरत ह होवइ बरे मजबूर कीन्ह जाब्या। 3 उ दिना मइँ यरूसलेम क सबइ जातियन बरे भारी चट्टान क नाईं बनाउब। अउर जउन कउनो एका उठावइ क कोसिस करी जोर स चोट खाइ, अउर पृथ्वी क सारे रास्ट्रन यरूसलेम क खिलाफ होइहीं। 4 यहोवा कहत ह, उ दिना मँ, मइँ हरेक घोड़न क डराउब अउर हरेक घोड़सवार क पागल बनाइ देब; किन्तु मइँ यहूदा क लोगन पइ धियान देब, अउर मइँ जातियन क सबइ घोड़न आँधर कइ देब। 5 तब यहूदा क प्रमुखन आपन आप स कहिहीं, ‘यरूसलेम क निवासिन सर्वसक्तीमान यहोवा का करण मज़बूत अहइ अउर उ ओकर परमेस्सर अहइ।’ 6 उ दिना मँ, मइँ यहूदा क प्रमुखन क काठ मँ बरत भइ अंगठी, अउ बारत भवा अनाज क गुच्छा क नाईं बनाइ देब। उ पचे आपन चारिहुँ कइँती क जातियन क नस्ट कइ देब साथ ही जउन ओकर दाहिनी तरफ अउ जउन ओकर बाइ तरह होइ। किन्तु यरूसलेम क निवासी फुन यरूसलेम क जगह पइ होइहीं।”
7 पहिले यहोवा यहूदा क परिवार समूहन क विजय दिलाइ, एह बरे दाऊद क परिवार समूह क महिमा अउ यरूसलेम क निवासियन क महिमा यहूदा क बंसज स जियादा होइ। 8 उ दिना मँ, यहोवा यरूसलेम क निवासियन बरे ढाल होइहीं। जउन कउनो आदमी ओनकर बीच मँ दृढ़ता स रही उ दाऊद क समान बड़वार जोधा बन जाइ। लोगन क समन्वा, दाऊद क परिवार देवता क समान या यहोवा क आपन सरगदूतन क नाईं होइहीं।
9 “उ दिना मँ, मइँ ओन रास्ट्रन क नस्ट करइ बरे रवाना होब जउन यरूसलेम क खिलाफ जुद्ध करइ बरे आवत अइहीं। 10 मइँ दाऊद क परिवार पइ अउ यरूसलेम क निवासियन पइ महिमा क आतिमा अउ पराथना क उड़ेर देब। उ पचे मोर कइँती लखिहीं, जेनका उ पचे छेद डाए रहेन। उ पचे ओकरे बरे अइसा रोवइ जइसा उ अपने इकलौता पूत क मउत पइ रोवइवत ह। उ पचे अइसा गहिरा दुःख मँ होइ जइसा व्यक्ति आपन पहिलौटी पूत क मउत पइ रोवइवत होइ। 11 उ दिना मँ, यरूसलेम मँ विलाप बहोत भयंकर होइहीं, इ उ समइ क नाईं होइ, जब मगिद्दो घाटी मँ हदद्मिन क मउते पइ विलाप होत रहेन। 12 समपूर्ण भूइँया खुद ही विलाप करिहीं, अउर हरेक परिवार खुद ही विलाप करिहीं; दाऊद क परिवार खुद ही रोइहीं, अउर ओनकर पत्नियन खुद ही रइहीं। अउर ओनकर पत्नियन आपन आप ही विलाप करिहीं। 13 लेवी क परिवार खुद ही विलाप करिहीं, अउर ओनकर पत्नियन आपन आप ही विलाप करिहीं; सिमाइ क परिवार क खुद ही विलाप करिहीं, अउर ओनकर पत्नियन आपन आप ही विलाप करिहीं। 14 सबहिं परिवार समूहन क हर कउनो जउन जिअत ह खुद ही विलाप करिहीं, अउर पत्नियन आपन आप स विलाप करिहीं।”
Awadhi Bible: Easy-to-Read Version Copyright © 2005 World Bible Translation Center


text:
Come, let's do something for Bhojpuri...
उखडल पीच वाला सडक प एक लंगे ठाड एगो बुढ बुजुर्ग ऐनक पहिनले आ ओकरे प आपन दहिना अंजुरी के छाजा बनवले पछिम पडी तिकवत एक लंगे लउर के ठेहा बनवले रहले ।
एगो लईका पुरनकी उंचकी हरक्युलस साईकिल प पाछे बरसेम के बोझा कैरियर प लदले साईकिल चलावत पुछत बा कि - का ए बाबा बाडा गहिरे तिकवत बाडs का बात ह केकरा के तिकवत बाडs ?
बाँया कान्ह से दहिना कान्ह प गमछी फेकत लउर के सोझ करत तनकी सा खोंखि के तनकी स खंखारत बाबा…
Added by नबीन भोजपुरिया ( NB ) on November 3, 2012 at 10:33pm — 2 Comments
करीब करीब तीस बरिस पुरान नकसा ह , पैमाईस कईल ना ह एह से खसरा खतौनी जनि जोहब सभे । एगो किताब मे " हसन " साहब के बनावल ई नकसा भेटा गईल ह सोचनी ह की तनि आह पाता लागि जाउ की केने केने ले भोजपुरी बोलल जाला ।
अब भोजपुरी बोली काहे लिखल गईल बा का
Added by नबीन भोजपुरिया ( NB ) on November 2, 2012 at 12:59am — 4 Comments
प्रनाम आ जय भोजपुरी
तब -
गांवे मे सब केहु से घरे घरे घर पाछे चांदा असुलाई , फलानवा के घर से पिअर साडी , होकरा घरे असवे बिआह परल रहल ह , उ अपना भउजी के नवका लुगा ले ले आवत बा , तले ले एगो धउरल आवत बा कहत बा हई ल लो ई पंडाल मे खाति सही रही ।
कुछ अईसही गांव मे हेने से होने से जुटाई के साडी से पंडाल सजावल जाई , ताव किना के आई आ बांस प साटल जाई , चमकउवा ताव से तिकोना काटि काटि के लप लप झप झप करे वाला झालर बनी , रोज जगरम होई , गांवे के लोग गवनई करी, गांव के मय मेहरारु…Continue
Added by नबीन भोजपुरिया ( NB ) on October 24, 2012 at 11:00pm — 3 Comments
जय भोजपुरी आ प्रनाम
छाती तानि के खुब घुमले बुआ
अब तनि, माई बाबु,
अपना आजा अठराजा के
थाती सम्हारि के त देखु,
ढाहे गिरावे के बात त
तोरा ओठ से रोजे चुअत रहेला
एक हाली अनका ओठ प,
अपने खाति, इचिका सा
नेह छोह उतारि के त देखु
चनरमा के सबदिना उतरेले
ते अपना गीत गजल मे
एक हाली ओहि चनरमा के
गरीबन के छिपा मे
रोटी निअर उतारि के त देखु
बडा जोम्ह फाटsता तोरा देहि मे
लाम चाकर हो के चलs तारे सरेहि मे
अब तनकी सा…
Added by नबीन भोजपुरिया ( NB ) on September 6, 2012 at 9:23pm — 2 Comments
प्रनाम आ जय भोजपुरी
लगे से नेह छोह भाव ताव उ देखावेला,
तनकि से दुर हो के जीभ उ रिगावेला ।
गुलर के फुल कबो बनि जाला कनईला,
मोका प घीउ का उ त खा ले ला मईला ।
बुरबक बनाई के अब काटs ता चानी,
अईसन छुवावs की फाने लागो छानी ।
भोजपुरिया जवान अब जनि खा ठोकर,
ई भुसा वाला ना ह ई खोजs ता चोकर ।
लात खाई जुता खाई ई खाई अब लाठी,
हेने होने जनि देखs बारs अबs काठी ।
बात पे धेयान दs हो जनि बनs जोकर,
तुरि दs थुरि दs…
Added by नबीन भोजपुरिया ( NB ) on August 28, 2012 at 9:56pm — 5 Comments
लोग काहे भोजपुरी सिनेमा देखो ?
आखिर कब ले लोग भोजपुरी हमार भाषा ह एह प सिनेमा देखो ?
आखिर कब ले छोकराहवा एह से सिनेमा देखिहन स की लार चुवावे के मिली ?
आखिर कब ले भोजपुरिया दर्शक अपना के चोली साया के लगे घुमावत रहिहे ?
आखिर भोजपुरी देखला से का भेटाई ?
का भोजपुरी सिनेमा भोजपुरी देखावत बा ?
का भोजपुरी सिनेमा मे भोजपुरियापन बा ?
का भोजपुरी सिनेमा मे भोजपुरी साज बाज आवाज बा ?
का भोजपुरी सिनेमा भोजपुरिया क्षेत्र मे बनेला ?…
Added by नबीन भोजपुरिया ( NB ) on August 26, 2012 at 10:00pm — 3 Comments
साल भर पहिले एक जाना भर सीकम ठेहुन ना नाक प ले भोजपुरी मे डुबत उतरात रहले , हमरो लागल की अईसन लोग भोजपुरी खाति भीड जाई त फेरि भोजपुरी हर ओह जगहि प पहुंच जाई जहवा एगो नीमन आ बरिआर भाषा के रहे के चाही ।
काल्हु उनुका के देखनी , देखनी की बेचारु अब का दो राष्ट्रीय भाषा खाति लागल बाडे आ हम पुछनी कि - काहे हो का भईल हो ? एक साल पहिले ले त बडा बाँहि भाजत रहलs , एक साल मे अईसन का लउक गईल की अब हमरो से भोजपुरी मे बतियावल छोड देहलs । त जवान जवन बात कहलस , उ सुनि के हमार दिमाग हिलि ना गईल हिले…
Added by नबीन भोजपुरिया ( NB ) on August 19, 2012 at 1:16pm — 8 Comments
भोजपुरिया माटी प तीन गो अईसन लोग के हम जानेनी जेकर बात जेकर लेख जेकर साहित्य तबो ओतने खांटी रहे जतना आजु । तबो मय जगहा उ बात लागत रहे आ आजुओ एह तीनो लोगन के बात , जवन ई लो अपना बेरा अपना घरी कही के गईल बा लो आजुओ ओतने खांटी बा ओतने सही बा ।
ई तीन गो लोग हवे
1- कबीरदास
2- प्रेमचँद
3- भिखारी ठाकुर
ई तीनो लोग अपना अपना तरिका से अपना अपना स्टाईल मे अपना अपना बात से समाज मे फईलल हर ओह चीझु के देखवले बा जवना से समाज…
Added by नबीन भोजपुरिया ( NB ) on July 31, 2012 at 9:30pm — 4 Comments
प्रनाम आ जय भोजपुरी
भाव बता देला की खेतिहर के मोका प पानी मिल जाई त खेत त हरिअराईये जाला संगे संगे खेतिहर के अतमो हरिअरा जाला , आ संगे संगे भाव देखि , माने शब्द अईसन की ओह भाव के के बतावे के अंतिम जगहि ले पहुंच जाला , माने इहे बुझाला की ओकरा बाद ओह चीझु के बतावे खाति अब कुछ बाचि नईखे गईल ।
जी एगो आम आदमी जब आपना मातृभाषा मे बतियावेला त मय चीझु अतना नीमन से सरिहारी देला की बुझे वाला जरि सोरि से ले के पुलई पात के बात बुझि जाला । एगो नमुना देखि सभे…Continue
Added by नबीन भोजपुरिया ( NB ) on July 6, 2012 at 1:30pm — 1 Comment
ई कवनो कहानी ना ह ई त सांच ह जेकरा के नीमन से तोपि ढांपि दिहल बा अब एकरा पाछे केहु के का मकसद बा हम जानत नईखी बाकी जवना हिसाब से अपना माटी के लोगन के हमनिये के भुलवावत बानी जा उ दिन दुर नईखे जब लईकन से पुछाई की बबुआ बीर कुंवर सिंह के जानेल ? मंगल पांडे के ? राजेन्दर बाबु के ? आ अईसन कई गो नाव बा जवन आवे वाला पीढी से पुछाई त ओकनी के मुडि डोला के कहियन स कि ई के ह ? हम नईखी जानत । …Continue
Added by नबीन भोजपुरिया ( NB ) on June 30, 2012 at 10:27pm — 8 Comments
प्रनाम आ जय भोजपुरी
केहु से पुछब त कही की , बे मरदवा गांव मे का बा ? कुछु ना अब गांव खतम बा , ओजुगा ना लाईन बा ना ओजुगा नीमन दोकानि । ना मोबाईल के बैटरी दु तीन दिन ले आडी आ ना मछर नीमन से सुते दिहन स । कस्बा मे ले कुछ नीमन सामान ना भेटाला त फेरु गांव के बाते छोडs मरदवा । गांव मे अब सब केहु अपना मे लागल बा गांव मे अब उ बात नईखे रहि गईल । गांव से लोग अब शहर मे भागत बा । जबाना बदsलsता नबीन भाई , अब केहु गांव के ओरि लरकत नईखे अब त लोग गांव से टरकत बा ।
बात त जवान सहिये…
Added by नबीन भोजपुरिया ( NB ) on June 24, 2012 at 9:16pm — 8 Comments
Added by Umesh Gautam on June 22, 2012 at 11:11pm — 8 Comments
" सुत्रधार " एगो किताब बिआ जवन " संजीव " जी के लिखल ह , इँहा के भिखारी ठाकुर के उपर ई किताब हिन्दी मे लिखले बानी , ई किताब " राजकमल प्रकाशन " से पब्लिश भईल बिआ , भिखारी ठाकुर के उपर विवेचनात्मक तरिका से कुछ तथ्य कुछ कल्पना के जोड के बहुत नीमन से संजीव जी एह किताब मे देखवले बानी । एहि किताब मे उँहा के एक जगहा भिखारी ठाकुर के बारे मे लिखत बानी कि -
" गौर वर्ण , लम्बी हडियल काठी , उटंग धोती , सिर पर पगडी , बाते भोजपुरी के लहजे मे पुरी तरह रसी-पगी , स्वर मे सहज विनम्रता ,…
Added by नबीन भोजपुरिया ( NB ) on June 16, 2012 at 10:00pm — 5 Comments
पहिले उ लोग अपना बचाव मे कहत रहल ह की ना इहे सही बा इहे चलत बा इहे डिमांड बा इहे सिनेमा ह आ एकरे के भोजपुरी सिनेमा कहल जाला ।
बाकी अब कबो कबो उ लो कहत बा की ना अब एगो दु गो नीमन फिलिम आवत बाडी स , बाकि चली नईखी पावत स । एहि बीचे दिनेशलाल के इंडिया टुडे मे जवन बतकही आईल रहे ओह मे उ कहले रहले ह की उनुकर फिलिम " औलाद " पुरा हिट बिआ आ निकहा खुब चल हिआ । ( सांच जवन होखे )
तबो पिछिला दु चार दिन से ई बतकही कई जगहा सुननी आ पढनी ह त हमहु सोचनी ह…
Added by नबीन भोजपुरिया ( NB ) on May 14, 2012 at 8:53pm — 1 Comment
प्रमोद जी के लिखल रचना हमरा पढे के मिलल ह , त उँहा के इजाजत ले के कहनी ह की रउवा सभे के सोझा भी एह अदभुत आ बेहतरीन रचना , भोजपुरी साहित्य से भरल जवना मे संस्कृति आ संस्कार रचल बसल बा ओह के रउवा सभ के संगे बांटल जाउ साझ कईल जाउ ।
प्रमोद जी जय भोजपुरी के फीचर सद्स्य भी बानी उँहा के प्रोफाईल के लिंक बा - http://www.jaibhojpuri.com/profile/PramodKumarTiwari…Continue
Added by नबीन भोजपुरिया ( NB ) on April 13, 2012 at 9:36pm — 7 Comments
चार साल पहिले जब गईल रहनी त नोकिया के नावका सेट जवना के बैटरी तीन चार दिन ले चलि जाउ , दे के आईल रहनी , आपन नमर , भईया के नमर , बहिनिया के नमर , दु ,तीन आ चार नमर प सेट कई देले रहनी , आ उनुका के कई हाली बतवनी की दु नमर दबईब त हमरा किहा घंटी बाजे लागी , तीन नमर प भईया के आ चार नमर प बहिनिया किहा । अईसे त बाबुजी के बेसी बतियावे के ना रहेला , उनुका त जब सोहनी पटवन रहेला तबे कुछ पईसा रुपिया के दरकार परेला त फोन कई देले , बाकि आजु ले हम कबो पईसा मांगत ना देखनी बस अतने कहिहे कि सोहाई बा भा रोपाई…Continue
Added by नबीन भोजपुरिया ( NB ) on March 13, 2012 at 11:04pm — 10 Comments
ई कविता अंगरेजी मे साबेरिया के " एलितेत नेतुश्किन ( Alitet Nemtushkin ) के लिखल ह जवना के अनुवाद ठाकुर विकास सिन्हा ( ठाकुर भईया ) कईले बानी । सोचनी ह एह सुनर कविता से परिचय सब भोजपुरिया के होखे ।
.
..
...
....
अगर हम आपन बोली भुला जाईं
उ गीत आउर सुर भुला जाईं
जे हमार पुरखा पुरनिया गईले रहन
त हमार जीभ कान के कौन काम ?
हमार नाक के का फ़ायदा
जे आपने माटी के गंध भुला जाए
उ हाथ गोड…Continue
Added by नबीन भोजपुरिया ( NB ) on February 27, 2012 at 7:30am — 11 Comments
प्रणाम आ जय भोजपुरी
आधवा से बेसी सांच बा बाकी मानी त ठीक ना त बस अईसही मन के भरम बुझि के पढि लेहला के काम बा !
ओकर माई
चार दिन पहिलही
पेट चिराईल रहे
संवसे चेका भईल कैंसर
पेट से निकलाईल रहे
गरमी के दिन
पसेना से भीजल
खांसत
कबो जनेरा के खुंटी के
पीट पीट माटी गिरावत
चुल्हा मे जोरत
बबुआ खाति फरौठा चाह
बबुआ बबुआ चिचलात
ए सुमनी बोलाउ ने रे
बुझाता बबुआ के नईखे…
Added by नबीन भोजपुरिया ( NB ) on February 23, 2012 at 11:30pm — 10 Comments
परनाम आ जय भोजपुरी !
चीजन में कुछ चीज़,
बातन में कुछ बात,
जेकरा कभी ना देख पाईब,
इक्कीसवीं सदी…
Added by arjun rai 'भोजपुरिया' on January 27, 2012 at 8:00pm — 3 Comments
"विदाई के बेरमाई देले अचरा मेंमुट्ठी भर चाउरपाँच गोटा हरदीदूब आउर सिक्काकहे के थोर होलाबाक़ी एमे भरल बानेह छोह दुलारअखंड सौभाग्यवती औरसुखमय जीवन केआसिरबाद अपरम्पार (s-roz )
Added by mrs. saroj on January 13, 2012 at 2:00pm — 14 Comments
2012
2011
2010
2009
1999
© 2012 Created by Admin.


text:
Come, let's do something for Bhojpuri...
181 members
Latest Activity: 20 hours ago
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
7 members
Latest Activity: Aug 3
एह ग्रुप के उद्देश्य भोजपुरी फिलिम संगीत जगत के ताजातरीन जानकारी उपलब्ध कारवाला से बा...फिलिम अउर संगीत जगत से जुडल लोग इहा आपन समाचार दे…
एह ग्रुप के उद्देश्य भोजपुरी फिलिम संगीत जगत के ताजातरीन जानकारी उपलब्ध कारवाला से बा...फिलिम अउर संगीत जगत से जुडल लोग इहा आपन समाचार दे…
87 members Latest Activity: Aug 13 आई सभे , एजुगा हमनी के भोजपुरी के कुछ परम्परिक गीत लिखल जाऊ, सुनल जाऊ पढ़ल जाऊ और एह गीतन के और लोगन के बतावल जाऊ जेकरा से आवे वाला पीढी के हमनी के…
44 members Latest Activity: Jul 16 एह समुह मे हमनी के भोजपुरी क्षेत्र के जेतना घुमे लायक जगह बाडी स ओह जगहन के बारे मे जानकारी दिहल जाई जवना से लोगन के कतहु आवे जावे के मन करी आ सुविधा…
191 members Latest Activity: Aug 7 अगर रउवा के कवनो नया जानकारी चाही भा रउवा लगे कवनो नया जानकारी बा त एजुगा पुछी भा हमनी संगे साझा करी ।
214 members Latest Activity: Nov 14 बिहार के बाहर रहे वाला लोग जे खास कर पूर्वी उत्तर प्रदेश में रहेला ओकरा के पुरबिया कहल जाला और पुरबिया बाहुल्य जिला के उत्तर प्रदेश में पूर्वांचल के…
141 members Latest Activity: Jul 3 आपन बिहार ग्रुप बिहार में होखे वाला हर गतिवबिधि के जानकारी के खातिर बनावल बा ,
238 members
Latest Activity: Nov 11
एह ग्रुप के मकसद बा अपना भोजपुरिया भाई बहिन लोगन के " कैरियर अउर नौकरी " के बारे में जानकारी देबे के |
माने कईसन पढाई कईल जाऊ जवना से रोजगार के…
237 members Latest Activity: on Monday एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
© 2012 Created by Admin.


text:
Come, let's do something for Bhojpuri...
कीरतन के तान उठ गईल रहे ‘छम छम बाजे मां के पांव पैजनिया’. व्यास के आवाज के पाछे पाछे कीरतनिया लोग संग देवे लागल. झाल आ करताल एक दोसरे से लड़े लगली सन. ढोलक के थाप बीच में कबो कबो सुना भी जाये त हरमुनिया बेचारी त बुझाते ना रहे के सांस लेतो बिया. बाकी बिना माईक लाऊड स्पीकर के आवाज फ़ैले लागल. गांव में हरमुनिया जादो टोला कें मंडली में नईखे. ओइसे, अब ना कीरतन मंडलिये बा ना कीरतनिया बा लोग. ले दे के बचल खुचल लोग एगो मंडली जोतले बा लोग आ ओही में एकह आदमी के बोलावे कै कै हाली जाये के पड़ेला. पहिले त हर टोला के अलगा कीरतन मंडली आ रात के खा पी के सभे अभ्यास ला हाजीर. केहु केकोरो के ना बोलाई. जादो टोला के लगे एगो पुरान हारमोनियम रहल ह जौन आजो दोकान में रहता ताकता कि ओकरा के बनवा के ले जाई लोग. लेकिन ना चंदा जुटता ना बन के आवता. कै हाली नयका पैक्स अध्यक्षवा नसा में कहलक कि चंदा दे तानी . लेकिन नसा टुटते ओकरा बात बिसर जाला.
हरमुनिया बनवावे के ध्यान अब गांव में बड़्ले केकरा बा. ऐसन बात नईखे, बा. दु गो नयका जवान जौन नया नया कीरतनिया भईल रहलह ह सन ओकनी के लागल कि बिना हरमुनिया के गला ना सधी. एक दु अष्टजाम के खटाई में भी बुझाईल कि ‘ एगो हरमुनिया बिनु सब बोर होता’. ए सीजन के कटनी में जब रोपड़ गईल सन त हरमुनिया कीन ले अईल सन. इहवां लगलिये रऊआ इहो जान ली कि एह दुनु गोड़ा के घर आजो इंदिरा आवास के बचल किस्त के बेरा ताकता.
पहिले कीर्तन में चैता,कजरी,फ़गुआ कुल्ही रंग रंग के गीत होई. पुरनिया लोग ओरा गईल आ गीतो ओरा गईल. नयका फ़ैशन वाला छोकरा सब कौनो उ गीत नईखन सन गावत. अब खाली फ़िलिम के गीत आ ओही तर्ज पर भक्ती गीत होता. देखीं फ़िलिम के गीत ऊठा लेहल सन ‘अजब हैरान हूं भगवन तुम्हें कैसे मनाउं मैं’.
हलका हलका हवा चलते रहे जब हम छत पर आईल रहनी. देहिया तनका तनका सिहरे…बगल के दुआर पर साधो राउत के घुरा तर अभियो दु आदमी बईठल रहे जे जब आगी कोड़े त गरम कोईला लाल लाल चमक जाये तनका देर ले. हमरो फ़ोन करे के रहे…मंडली पूरा मस्ती में आ गईल रहे.
Views: 4
अमितेश जी प्रणाम आ जय भोजपुरी
बहुत नीमन शुरुवात बा , बाकी एकरा के फोरम मे लिखती त ज्यादा सही रहित काहे की सब केहु के सोझा रही आ जब लिखाई तब उपर आई , ब्लाग मे त 15 के बाद गायब हो जाई ( मेन पे ना रही )
वईसे माजा आई कहानी के आगे लिखे मे भले दु दु चार लाईन लिखाउ ।
जय भोजपुरी
Comment
© 2012 Created by Admin.


text:
Come, let's do something for Bhojpuri...
दोपहर में अचानक एगो कार्यक्रम में पहूंच गईनी. वईसे कार्यक्रम के सूचना रहे लेकिन जाय के इरादा ना रहे बाकिर पहूंचनी. मौका रहे भिखारी ठाकुर राष्ट्रीय प्रतिष्ठान के तत्वाधान में आयोजित ‘भिखारी ठाकुर के सामाजिक चेतना’ विषय नाम्नी संगोष्ठी के. संगोष्ठी में बोले वाला महत्त्वपूर्ण वक्ता रहलें, संजीव(भिखारी ठाकुर के जीवनी सूत्रधार के लेखक), मैनेजर पांडे(हिन्दी आ भोजपुरी के प्रसिद्ध विद्वान), नित्यानंद तिवारी(हिन्दी आलोचक) आ महेन्द्र प्रताप सिंह(भोजपुरी रंगकर्मी) मनोज भावुक(कवि). एह वक्ता लोगन के हम जानत रहनी आ इ लोग पहिले से भोजपुरी ला कार करता लोग. बाकिर जौन वक्ता के ना जानत रहनी ओमे रहलें रविकांत दुबे(बिहार भोजपुरी अकादमी के अध्यक्ष) और अजीत दुबे(दिल्ली में भोजपुरी के सक्रिय कार्यकर्ता) . श्रद्धा कुमारि आ संतोष पटेल अपन पर्चा पढलक लोग. कार्यक्रम में लोग के उपस्थिति भी संतोषजनक रहलें.
बीज वक्त्व्य संजीव देहलें जेमें उ विस्तार से भिखारी ठाकुर के व्यक्तित्व आ कृतित्व के चर्चा कईले. महेन्द्र मिसिर के आगे भिखारी के कमतर समझे वाला संजीव अंततः भिखारी नाम के पसरत बाढ के पानी में समा गईलें. उ कहलें कि हमनी अईसन लेखक पोथी के पोथी रंग डालता लोग लेकिन समाज जहां बा उहें बा लेकिन भिखारी अनपढ़ होके भी समाज के झकझोर देहलन. रंग श्री संस्था के संचालक महेन्द्र प्रताप सिंह कहलें कि कलाकार समाज के अभिभावक होला. भिखारी पर लागल आरोप के जवाब में उ कहलें कि भिकारी सीधा सीद्गा आजादी के लड़ाई पर ना लिखलें काहे कि उनका अंग्रेज के गुलामी से बड़हन उ गुलामी लागल जौन समाज के जकड़ले रहे. भिखारी ओही समाज के अंग रहलें एसे उ बड़हन समाज के मुक्ति के बात कईलें. जेमें दलित आउर स्त्री रहे.
भिखारी ठाकुर आ भोजपुरी समाज के लेके सबसे मारक बात मैनेजर पोआंडे जी कहनी. एगो खिस्सा सुना के बतवनि कि हमनी के भोजपुरी के ले के सारा प्रण खाली संगोष्ठी तक ना रख के घरे भी ले जाये के पड़ी. उ खलें कि भोजपुरी समाज के नौटंकी से बाहर आ के समाज के शक्तिशाली बनावे के होई काहे कि समाज ओकरे बात सुनेला जे शक्तिशाली होला. भोजपुरी के ले के उनकर महत्त्वपूर्ण सुझाव रहे कि भोजपुरी में साप्ताहिक, मासिक पत्र-पत्रिका के साथ साथ अखबार भी निकाले के चाहीं. उ बतईले कि भिखारी ठाकुर के मंडली में सवर्ण तबका के लोग ना रहे. ऊ प्रयत्नपूर्वक बहुजन समाज के जागरूकता लेल काम करत रहलें. पांडे जी कहलन कि हमनी के भिकारी के सबसे बड़हन सम्मान तब दिहल जाई जब उनका संदेश के जीवन में उतारल जाई. आज भी भोजपुरी समाजे में बहुजन समाज पिछड़ल बा, मेहरारू सब के दुर्दशा होता, लोग आपन देस छोड़े ला बेबस बा.
रविकांत दुबे जी आपन वक्त्व्य में भोजपुरी के ले के इंटरनेट पर सक्रिय लोग के उपदेश देहलन कि एह लोग के समझे के चाही के भोजपुरी के दुनिया खाली इंटरनेट के नईखे. बहुत लोग कम्प्युटर नईखे जानत लेकिन भोजपुरी ला आपन जीवन होम क देलक. भोजपुरी में गाना बजाना खुब हो गईल अब एहमें बौद्धिक कार्यक्रम होखे के चाहीं.
अजीत दुबे भोजपुरी के आठवीं अनुसूचि आउर प्रतियोगिता परिक्षा में शामिल करे ला आंदोलन के बात कईलें. भोजपुरी के तिरस्कार पर ध्यान खींच के कहलें कि एह भाषा के सम्मान दिलावे खातिर मेहनत करे के होई. कवि मनोज भावुक भी भिखारी ठाकुर के आज के समय में का प्रासंगिकता बा एह पर बात कईलन आ वक्ता लोग के सामने कुछ प्रश्न रखलें.
आपन अध्यक्षीय भाषण में नित्यानंद तिवारी जी कहलन कि भिकारी ठाकुर के मतलब एक विकल्पात्मक समाज के संभावना बा. स्थानीय विविधता के रक्षा पर उ जोर देहलन काहे कि विविधता मेम रचे के क्षमता होला एकरूपता मशीनी होला. संजीव के उपन्यास सूत्रधार के अंश पढ के उनकर नाटक के ताकत के बारे में बतईलें.
सम्मेलन में लोग अच्छा संख्या में जुटल रहल. जरूरत बा सम्मेलन के आगे बढा के बौद्धिक अभ्यास के प्रोत्साहन देवे के. साथ में उ सारा औपचारिकता के भी छोड़ला के गरज़ बा जे पुरान हो गईल बा. कार्यक्रम में बहुत समय पुष्प गुच्छ से सम्मानित करे में गंवावल गईल. इ सब कर्मकांड एगो बिमारी के रूप में बौद्धिक समाज में देख जाला. खाली नाम ले के भी सम्मान देखावल जा सकता. आ जरुई इहो बा कि सामाजिक चेतना टाइप घिसल पिटल विषय से ऊपर उठल जाव. भिखारी ठाकुर के साथ साथ भोजपुरी जगत के दोसर कला विधा, हस्ती पे भी गंभीर विमर्श कईल जाव.
मिलाजुला के कार्यक्रम सफ़ल भईल. बौद्धिक सत्र के समाप्ति बाद गजाधर ठाकुर के गायन भैल. कार्यक्रम राजेंद्र भवन दिल्ली में संपन्न भईल.
Views: 6
Comment
© 2012 Created by Admin.


text:
भोजपुरी भाषा
भोजपुरी एगो क्षेत्रीय भाषा ह बाकी ई भाषा के बोले वालन के संख्या एगो राष्ट्रीय स्तर के भाषा के बराबर बा। ई भाषा भारत के उत्तर के मध्य तथा पुरब मेँ बोलल जायेला। ई भाषा नेपाल के एगो राष्ट्र भाषा बा।[१] ई भाषा बिहार के पश्चिमी भाग, झारखण्ड के उत्तर-पश्चिम आ उत्तर प्रदेश के पूर्वांचल क्षेत्र मेँ बोलल जायेला। एतना ही ना ई भाषा नेपाल देश के तराई क्षेत्र [२] आ गुयाना देश, सुरीनाम देश, फिजी देश,युगान्दा, सिन्गापुर्,जमेका, त्रिनिदाद आ टोबैगो आ मारीसस तक में बोलल जायेला।
भोजपुरी भाषा पूर्वी हिन्दी या बंगाली सातत्य के भाषा ह जौन कभी आसाम आ बंगाल से लेके बनारस ले बोलल जात रहल। जबकी बाँकी बिहार आ यूपी के क्षेत्र के लोग धीरे धीरे ई हिन्दी आधारित भाषा के अपना लेईलस, पटना आ बनारस के बीच के क्षेत्र मेँ ई भाषा आपन पकड़ बहुत मजबुती से बना लेईलस।
भारत सरकार जब जनगणना करावत रहल, तब भोजपुरी के एगो भाषा के दर्जा देवे से मना कर दिहल आ कह देलख कि भोजपुरी हिन्दी के एगो बोली ह लेकिन अब भारत सरकार भोजपुरी के राष्ट्रिय स्तर के भाषा के दर्जा देवे खातिर तैयारी कर रहल बिया जबकि ई भाषा के नेपाल सरकार राष्ट्रिय स्तर के भाषा घोषित कर चुकल बिया।
भोजपुरी के शब्दावली संस्कृत, हिन्दी, उर्दू आ उत्तर भारत के अन्य हिन्द-आर्यन भाषा से मेल खायेला। भोजपुरी आ अन्य भाषा साथ में मैथिली के प्रसिद्ध लोकगीत गायक राजेन्द्र प्रसाद, मनोज तिवारी , भारत के प्रधान मंत्री लालबहादूर शास्त्री, चन्द्र शेखर। बिहार कोकिला पद्मा श्री शारदा सिन्हा आदी बानी लोग।
भोजपुरी के कईयौं बोली, तीन चाहे चार गो बोली अकेले पूर्वी उत्तर प्रदेश में बोलल जायेला।
विद्वान, बहु गणितज्ञ आ बहुभाषाविद् महापंडित राहुल संस्कृतयायन भोजपुरी में कुछ लिखे के काम कईले रहनी। [३] कुछ अन्य प्रख्यात लेखक जैसे विवेकी राय। कुछ अन्य लेखक बानी लोग जे भोजपुरी में लिखले बानी पर बहुत कम मात्रा में। कुछ अन्य ध्यान में रखे वाला लोग बानी प्रसिद्ध स्वतन्त्रता सेनानी स्वामी सहजानन्द सरस्वति, मगही भाषा के प्रथम राष्ट्रपति। मगही भाषा भी बिहारी भाषा मानल जायेला। ई भाषा हिंद-आर्यन भाषा के पुर्वी अंचल समूह के अंग ह जेमे बंगाली भाषा आ उड़िया भाषा के मिश्रण बा।
[सम्पादन] स्रोत
parichay das ego aisan bhojpuri kavi baadan, jese post modern bhojpuri kavita aarambh hola. oo maithili-bhojpuri academy delhi government ke sachiv rahi chukal baadan. unkar janm india ke uttar pradesh ke mau zila ke rampur devlaas village me bhail rahe. oo m.a.,ph.d. baadan. unkar biography chhapra university aa aara university ke m.a. final year me padhaaval jaala. unker patni vandanaa srivastava bhojpuri ke modern style chitrakaar baanee. parichay das ji ke kuchh prakaashit pustakan ke naao ha- ek nayaa vinyaas, prithvi se ras leke, chaaruta, yugpat sameekaran me,sansad bhavan ki chhat per khadaa hoke, aakaanksha se adhik satvar,kavita chaturthi,dhoosar kavita, lipi-alipi ityaadi. oo subharti university,meerut me hony 'professor--hindi aa bhartiy sanskrti' haven. uhaan oo ph.d. research ke guide bhi haven.
[सम्पादन] देखीं
Cite error:
tags exist, but no
tag was found


text:
पटना में विधायक आवास पऽ सामूहिक दुष्कर्म, 5 गिरफ्तार
पटना , सितंबर 29, 2012 15:40
बिहार के राजधानी पटना के शास्त्रीनगर थाना क्षेत्र अंतर्गत आवे वाला पटेल नगर में झारखंड के एगो विधायक के घर में उत्तर प्रदेश के चंदौली के एगो युवती के साथे कथित रूप से सामूहिक दुष्कर्म कइल गइल. एह मामला में 5गो आरोपियन के गिरफ्तार कऽ लिहल गइल बा जवना में से एगो आरोपी खुद के विधायक के भतीजा बता रहल बा. पुलिस के मोताबिक आरोप बा कि उत्तर प्रदेश के चंदौली के रहे वाली एगो युवती गुरुवार के रात पटना जंक्शन पऽ अकेल भटक रहे, तबे कुछ युवक ओकरा के बहला-फुसलाकर झारखंड के विधायक राजेन्द्र सिंह के आवास पऽ ले अइले. विधायक आवास पऽ पांचो युवक ओकरा साथे कथित तौर पऽ सामूहिक दुष्कर्म कइले.
पुलिस के एक अधिकारी के मोताबिक पीड़िता चार दिन पहिले अपना घरे से भाग गइल रहे.
पटना के पुलिस अधीक्षक (नगर) जयकांत शनिवार के बतवलन कि एह आरोप में रांची के नीरज कुमार सहित पांचगो युवकन के गिरफ्तारी भइल बा. पुलिस पूरा मामला के जांच कऽ रहल बिया. गिरफ्तार नीरज खुद के विधायक सिंह के भतीजा बता रहल बा.
दोसरे ओर, विधायक सिंह आईएएनएस के फोन पऽ बतवलन, "ई सही बा कि हमार एगो मकान पटेल नगर में जरूर बा, बाकिर पिछला दू बरिस से हम ओहिजा नइखी गइल. ओहिजा एगो केयर टेकर अउर किरायेदार रहत बाड़े."
ऊ उनकर कवनो रिश्तेदार के ओहिजा रहे चाहे ओकर गिरफ्तारी से भी इंकार कइले. ऊ स्पष्ट कहलन कि उनकर नीरज नाम के कवनो भतीजा नइखे.
Previous Story
Next Story


text:
गरीबी मुबारक होखे!
का हमार सरकार गरीबी बनवले राखे खातिर माहौल तइयार कइले बिया?
प्रसून एस. मजूमदार
| सितंबर 22, 2012 15:19
हाले में अपना एगो सहकर्मी से हमार बातचीत भइल जवन बंगाल के भीतरी भाग के रहे वाला ह. ओकरा से बातचीत के दौरान हमरा पता चलल कि ऊ आठ सदस्यन के अपना परिवार के एकलौता कमाऊ सदस्य बा. अउर ईमानदारी से अपना मूलभूत जरूरत के पइसा अपना पास रखला के बाद बांचल राशि ऊ हर महीना घरे भेज देला. पूछला प ऊ हमरा बतवलस कि ओकरा माई के अलावा दूगो बड भाई के परिवार अउर एगो बहिन ओकरा आमदनी प आश्रित बाडी. माई अउर छोट बहिन के आश्रित होखल त हम समझ सकेनी, बाकिर दूगो बड भाई अउर उनकर परिवार कइसे ओकरा प निर्भर हो सकेला. पूछला प ऊ बतवलस कि ओकर भाई लोग कबहीं आपन आजीविका चलावे खातिर कवनो काम ना कइले अउर भविष्य में भी अपना गुजारा खातिर कवनो काम ना करिहें. हालांकि एकर वजह जादा कौतूहल से भरल बा- उनका लगे तीनगो बीपीएल कार्ड बा- एगो माई खातिर अउर दूगो अउर कार्ड दूनो भाई के परिवार खातिर बा. अउर बीपीएल (गरीबी रेखा के नीचे) कार्ड प उनका गरीबी उन्मूलन के विविध योजना सब के तहत सरकार से काफी खाद्य पदार्थ मिल जाला. अउर जवन कुछ भी कमी रह जाले ओकर भरपाई ऊ लोग आपन मामूली जमीन से करेलन. जब उनका सब जरूरत पूरा हो रहल बिया त फेर उनका कमाये के का जरूरत बा? स्कूली शिक्षा अउर अस्पताल के खरचो मुफ्त में मिल रहल बा, हालांकि एकरा में से कुछ भी ठीक नइखे. एह लोगन खातिर ओहिजा ना त कवनो खतरा होला ना ही कवनो आकस्मिकता, त फेर उनका आपन जीविका चलावे खातिर काम करे के कवन जरूरत बा?
अगर ई पर्याप्त ना भी होखे त सरकार बीपीएल परिवार के मुफ्त मोबाइल देवे के योजना बनवले बिया. ‘हर हाथ में फोन’ के नाम से लोकप्रिय योजना के तहत संयुक्त प्रगतिशील गठबंधन (संप्रग) सरकार बीपीएल परिवारन में तकरीबन 60 लाख फोन बांटे के फैसला लेले बिया. एकरा अलावा हर महीरा 200 मिनट मुफ्त कॉल करे के सुविधा भी होई. पूरा परियोजना प लगभग 7000 करोड़ रुपया खर्च होखे के अनुमान बा. एकरा से जादा उनका का चाहीं? का हमनी गरीबी के बनवले राखे के वातावरण तइयार नइखे क रहल? अउर हमार उत्तर बा कबो ना. एकरा अलावा उचित अवसर के अभाव के कारण एह दुनिया में के होई जे मिल रहल मुफ्त उपहार के छोडी अउर संघर्ष करत रही? दुविधा ई बा कि नीति के शर्त प का केहू के न्यूनतम मूलभूत जरूरत सब के पूरा करे के बारे में सोचे के चाहीं ताकि जिनगी के न्यूनतम जरूरत के सीमा तय कइल जा सके चाहे एकरा उनका प छोड़ देवे के चाहीं कि केहू आपन व्यवस्था खुद करेला. हमरा ऊ कहाउत इयाद करे दीहीं जवना में कहल गइल बा कि- आवश्यकता आविष्कार के जननी ह. एकरा अलावा ई मुफ्त मोबाइल फोन सेवा ओट बैंक के राजनीति करे के दोसर सस्ता जनवादी तरीका ह एकरा में गरीबी कम करे के कवनो मंशा नइखे. इतिहास बतावेला कि कवनो देश क्रांति चाहे सुनियोजित हस्तक्षेप के माध्यम से ही गरीबी से निजात पावे में सफल भइल बा. यूरोप अउर अमेरिका एह मामला में उदाहरण बा.
हालांकि यूरोप अउर अमेरिका दूनो में गरीबी दूर करे खातिर जवन तरीका अपनावल गइल रहे- चाहे रक्तरंजित क्रांति के माध्यम से होखे चाहे शुद्घ रूप से कडा मेहनत क के होखे ऊ सोच समझ के अपनावल गइल रहे अउर अपना आप में खास रहे!
एह दुनिया में कहीं भी ओह तरीका से गरीबी के बढ़ावा ना दीहल गइल बा जवना तरे हम अपना देश में देले बानी. अउर कई साल बाद भी हमनी के देखे के पड़ रहल बा कि गरीबी के आंकड़ा जस के तस बनल बा. अउर ई अइसने बनल रही काहेंकि हमनी गरीबी के कायम रखे खातिर बहुत सफलता के साथे ओइसन वातावरण तइयार कइले बानी.
(Disclaimer: The views expressed in the blog are that of the author and does not necessarily reflect the editorial policy of The Sunday Indian)


text:
निर्गमन 38 (Awadhi Bible: Easy-to-Read Version)
निर्गमन 38
Awadhi Bible: Easy-to-Read Version (ERV-AWA)
भेंट बारइ क वेदी
38 तब बसलेल बबुरे क काठ वेदी बनवई बरे बइपरेस। इ वेदी भेंट क बारइ बरे काम मँ आवत रही। इ चउकोर रही। इ पाँच हाथ लम्बी, पाँच हाथ चौड़ी अउ तीन हाथ ऊँच रही। 2 उ हर एक कोना प एक सींग बनाएस। उ सींगन क वेदी क संग जोड़ दिहस। तब उ हर चीज क काँसा स ढाँकि दिहस। 3 तब उ वेदी प बइपरइ वाला सबहिं अउजार बनाएस। उ बर्तनन, बेलचन, खोरन, माँस खाइ बरे काँटन अउ कड़ाहियन बनाएस। उ इ चीजन्क क काँसा स बनाएस। 4 तब उ वेदी बरे एक ठू काँसा क जाली बनएस। इ जाली जाल क तरह रही। इ ओका वेदी क पायदाने क नीचे लगाएस। इ वेदी क पेंदी स वेदी क आधा ऊँचाइ तक रहा। 5 तब उ काँसे क छल्ला बनाएस अउर ऍका जाली क चारिहुँ कोना मँ लगाइ दिहस। इ छल्ला वेदी क ढोवइ बरे खम्भन क फँसावइ क काम आवत रहेन। 6 तब उ बबुरे क काठे क खम्भन बनाएस अउ ओनका काँसा स मढ़ेस। 7 खम्भन वेदी क बगल मँ लाग भवा छल्लन मँ स लगइके वेदी क ढोवइ क काम बरे लगाएस। उ वेदी क किनारा बनावइ बरे तखता बइपरेस। वेदी भीतर स खोखल खाली संदूखे क तरह रही।
8 जउन मेहररूअन पवित्तर बइठकावाला तम्बू क प्रवेस दुआर प जमा भवा रहिन आपन काँसा क दरपन दइ दिहन। बसलेल इ दरपन क काँसा स हाथ धावइ क पात्र अउ एकर आधार बनाएस।
पवित्तर तम्बू क चारिहुँ ओर क आँगन
9 तब उ आँगन क चारिहुँ कइँती पर्दा क दीवार बनएस। दक्खिन कइँती पर्दा क दीवार एक सौ हाथ लम्बी रही। इ पर्दा सन क उत्तिम रेसा क बना रहा। 10 दक्खिनी कइँती क पर्दन बीस खम्भन क सहारे प टिका रहेन। इ खम्भन काँसा क बीस आधारन प टिका रहेन। खम्भन अउ पर्दा क छड़ा बरे हुक चाँदी क बनी रहेन। 11 आँगन क उत्तर कइँती पर्दा क दीवार एक सौ हाथ लम्बी रही। बीस खम्भन अउ काँसा क बीस आधारन भी बनई गइन। खम्भन अउ पर्दा क छड़ा बरे हुक चाँदी क रहिन।
12 आँगन क पस्चिमी कइँती पर्दा क दीवार पचास हाथ लम्बी रही। हुवाँ दस खम्भन अउ दस आधारन रहिन। खम्भन बरे हुक अउ पर्दा क छड़ा चाँदी क बनावा ग रहेन।
13 अँगने क पूवीर् किनारा पचास हाथ चौड़ी रही। अँगने क प्रवेस दुआर इहइ तरफ रहा। 14 प्रवेस दुआर क एक कइँती पर्दा क दीवार पन्द्रह हाथ लम्बी रही। इस तरफ तीन खम्भन अउ तीन आधार रहीं। 15 प्रवेस दुआर क दूसर कइँती क पर्दा पन्द्रह हाथ लम्बी रहेन। उस तरक भी तीन खम्भन अउ तीन आधारन रहेन। 16 आँगन क चारिहुँ कइँती क पर्दा सन क उत्तिम रेसा क बनी रहीं। 17 खम्भन क आधार काँसा क बनी रही। हुक अउ कनात क छड़ा चाँदी क बना रहा। खम्भन क चोटी भी चाँदी स मढ़ा रहा। आँगन क सबहिं खम्भन चाँदी स बना भवा छड़ा क संग रहेन।
18 आँगन क प्रवेस दुआर क पर्दा सन क उत्तिम रेसा अउ नीला लाल अउ बैगनी कप़ड़ा क बना रहा। एह प कढ़ाई कीन्ह गइ रही। कनात बीस हाथ लम्बा अउ पाँच हाथ ऊँच रही। इ उहइ उँचाई क रही जउने उँचाई क आँगन क चारिहुँ कइँती क कनात रहीं। 19 कनात चार खम्भन अउ चार काँसा क आधारन प ख़ड़ी रही। खम्भा क हुक चाँदी क बनी रही। खम्भा क सिरा चाँदी स मढ़ा रहा अउ पर्दा क छड़ भी चाँदी स मढ़ा रहा। 20 पवित्तर तम्बू अउ आँगन क चारिहुँ कइँती क खूँटी काँसा क बनी रहीं।
21 मूसा सबहिं लेवी मनइयन क हुकुम दिहेस कि उ पचे पवित्तर तम्बू करार क तम्बू क बनवइ मँ काम आवइ वाली चीजन्क क लिखि ल्या। हारून क पूत ईतामार इ सूची रखइ क अधिकारी रहा।
22 यहूदा क परिवार समूह स हुर क बेटवा उरी क बेटवा बसलेल सबहिं चीजन्क बनाएस जेनके बरे यहोवा मूसा क हुकुम दिहे रहेन। 23 दान क परिवार समूह स अहीसामाक क पूत ओहोलीआब भी ओकर सहायता किहेस। ओहोलीआब एक कुसल सिल्पकार अउ ड़िजाइनर रहेन। उ सन क उत्तिम रेसा अउ नीला, बैगंती अउ लाल कपड़ा बुनइ मँ बहोत कुसल रहा।
24 दुइ टन स जिआदा सोना पवित्तर ठउर बनवइ बरे यहोवा क भेंट कीन्ह ग रहा। (इ मंदिर क मान्नता स तौला ग रहा।)
25-26 कुल मनई जउन गना ग रहेन, पौने चार टन स जिआदा चाँदी दिहन। (इ मन्दिर क मान्नता स तौला ग रहा) सबइ मनइयन जउन बीस बरिस या ओसे जिआदा उमिर क रहेन, उ पचे गना गएन। एनकइ संख्या 6,03,550 रहेन। अउ हर एक मनई क एक बेका चाँदी कर क रूप देइ क भवा। (पवित्तर क अनुसार एक बेका आधा सेकेल क बराबर रहा।) 27 उ सबइ पौने चार टन चाँदी क प्रयोग पवित्तर तम्बू क एक सौ आधार बनवइ बरे अउ कनात बनवइ बरे किहन। उ पचे पचहत्तर पौण्ड चाँदी हर एक आधार मँ लगाएन। 28 दूसर पचास पौण्ड चाँदी क प्रयोग हुक कनाते क छड़ा अउ खम्भन क सिरा क ढाँकइ बनवइ बरे किहेन।
29 साढ़े छब्बीस टन स जिआदा काँसा यहोवा क भेंट चढ़ावइ बरे भवा। 30 उ काँसा क प्रयोग बइठकावाला तम्बू क प्रवेस दुआर क आधार बनवइ मँ भवा। उ पचे काँसा क प्रयोग वेदी अउ काँसा क जाली बनवइ मँ भी किहेन। अउर उ काँसा सब अउजार अउ वेदी क बतर्नन क बनवइ क काम मँ आवा। 31 एकर प्रयोग चारिहुँ कइँती कनाते क आधार अउ आँगन क चारिहुँ कइँती प्रवेस दुआर क आधारन क पर्दन बनवइ बरे भवा। अउर बचा भवा काँसा क प्रयोग पवित्तर तम्बू क खँटियन अउर आँगन क चारिहुँ कइँती क पर्दन क बनवइ बरे भवा।
Awadhi Bible: Easy-to-Read Version Copyright © 2005 World Bible Translation Center


text:
बहुत बार ऐसन होला की कंप्युटर के की-बोर्ड ख़राब हो जाला या फिर कौनो बटन काम न करेला और ओह बेरा कुछ लिखे के जरुरत पड़ जाला तब दिमाग काम न करेला / लेकिन घबराई मत सब कंप्यूटर में एगो" ऑनस्क्रीन की-बोर्ड " होला बस ओकरा के चालू करली और आपण काम निकल ली , ता आई देखल जावो की ऑनस्क्रीन की-बोर्ड कौन तरह से चालू होला/
1.सबसे पाहिले स्टार्ट मैन्यू में जाई
2.ओकरा बाद रन बटन के दबाई
3. खुले वाले बॉक्स में osk लिखी और ओके दबा दी
अब राउर एस्क्रिन पर एह तरह के वर्चुअल की-बोर्ड खुल चुकल बा , आब मज़े से आपन काम क ली


text:
जय भोजपुरी आ सब लोगन के प्रणाम
एक हाली फेरु से हेने होने से जुटा के कुछ कार्टुन ले के आईल बानी रउवा सभ खातिर जवन आज कल हमनी आरी कगरी होत बा वोह पे बा । एह पारी के कार्टुन मे बा माला ( आजकल नोट के माला के जमाना बा , दुल्हा लोगन के पहिले पहिनावल जात रहल हा अब त नेता लोग भी पहिनत बा , असल मे जरुरी बा पईसा के वोही लोगन के , एजाज भाई के माला लुटा गईल , अरे माला ना माला मे के पईसा वोहु के धईले बानी ) साथ साथ मे मच्छर के प्रकोप , 2020 के बिहार ( सास ससुर के चिंता , भईस के दुध जी बी मे , चाँद से पानी ), आई पी एल के मारामारी , महंगाई , पाकिस्तान के दिल्ली के अपना नक्सा देखवला पे , हेडली के प्रत्यर्पण , रामदेव बाबा के राज्निति मे अईला के , बान्द्रा वरली सी लिंक पे अमिताभ बच्चन के गईला से भईल बवाल पे , बिहार खातिर चुनाव के सरगर्मी , लिव इन रिलेशन , बिजली के कमी आ नक्सल जईसन कई गो समस्या के लपेटे के कोशिश कईले बानी ।
साभार बा हिन्दुस्तान , पवन , नई दुनिया ,टाईम्स आफ इण्डिया , निनांग , श्रवण कुमार आदि लोगन के जिनकर कार्टुन के हम अपना हिसाब से तनी बदलाव कई के आप लोगन के सामने राखत बानी ।
जय भोजपुरी
Views: 12
Tags: गरीब, नजर, नोट, पे, पैसा, बिहार, भोजपुरी, मच्छर, महंगाई, माला, More…मे, वर्णन, सबका, स्टाईल
Share
Facebook


text:
Come, let's do something for Bhojpuri...
Added by शशि कुमार सिंह (SHASHI) on March 30, 2011 at 10:00am — 17 Comments
बचपने के बात हवे ..........
हमरा किहा नया नया साईकिल किनायिल रहुवे ,अब ओह घरी अपना लगे साईकिल होखल केतना बड़ बात रहे, कहे लायक नईखे !
बाबू जी साईकिल ले के ड्यूटी चल जाई, त बुझाव की हमार जान चल गईल ,आ उनकर ड्यूटी ले आवे के ऐसन इन्तजार होखो की मत पूछी सभे ,
बुझाव की परदेश ले लईका आवता ............,
साईकिल चलावे त आवत ना रहे ,खाली दुनो हैंडल पकड़ के घिसरायी , ओही में बुझाव की जग जीत लेहनी,
बाबु जी, जबे साईकिल लेके आई ,तबे कपडा ले के पोछे लागत रही ,माने हमार…
Added by Brij Kishor Tiwari on March 29, 2011 at 10:40pm — 19 Comments
Added by Anoop Srivastava on March 29, 2011 at 3:30pm — 15 Comments
Added by Brij bhushan choubey on March 29, 2011 at 1:49pm — 8 Comments
Added by Pankaj Praveen on March 29, 2011 at 10:57am — 11 Comments
Added by Chandra Prakash Dubey on March 29, 2011 at 10:35am — 10 Comments
Added by Anoop Srivastava on March 28, 2011 at 5:56pm — 12 Comments
Added by Chandra Prakash Dubey on March 28, 2011 at 5:00pm — 8 Comments
Added by Manu Shrivastav on March 28, 2011 at 12:10am — 12 Comments
लगभग हर दक्षिण भारतीय supermacy complex (अतिविशिष्ट होखे के भावग्रंथी ) के शिकार होला. चाहे उ अंगूठा छाप होखे या फिर ऑक्सफोर्ड यूनिवर्सिटी में पढ़ल. एकर बहुत सारा कारन होखेला. कबो विस्तार से एपर चर्चा करब. लेकिन जब अईसन सोच एगो सामान्य दक्षिण भारतीय आदमी के होला त एके ढेर महत्त्व दिहल जरुरी न होला. लेकिन जब अईसने सोच कवनो राजनैतिक जिम्मेदारी की पद पर बैठल दक्षिण भारतीय आदमी के होला त इ बहुत चिंता अउरी दुःख के बात हो सकेला. आ उ आदमी कवनो संवैधानिक पद पर बइठे लायक ना होला. काहे की क्षेत्र…Continue
Added by Chandra Prakash Dubey on March 27, 2011 at 9:15am — 1 Comment
प्रणाम आ जय भोजपुरी
वईसे त चिदम्बरम के मंशा जगजाहिर बा आ उत्तर भारत के खिलाफ राज ठाकरे , बाल ठाकरे , शीला दिक्षीत , चौहान , आ कुछ छुटभईया टाईप के नेता लो अक्सर बोलत रहे ला लो , एक कारण त ओट के राजनीति लउकेला बाकी उ लोग अपना किहा के लोगन के बरगलावे खातिर अईसन बयानबाजी करत रहे ला लो , ओट खातिर राजनीति के रोटी सेंके खातिर भा अपना राजनीति रुपी खाना के पकावे के खातिर उत्तर भारतीयन के जलावन भा लकडी बुझी के के बयानबाजी करत रहेला लो आ एह बात के सब केहु जानत बा बाकी दु दिन पहिले…Continue
Added by नबीन भोजपुरिया ( NB ) on March 25, 2011 at 10:08pm — 11 Comments
Added by NOORAIN ANSARI on March 25, 2011 at 10:10am — 12 Comments
अपना घर-दुवार, गाँव-जवार, खेत-खलीहान, अटीदारी-पटीदारी से बहुत दुर एगो अजनबी शहर मे, अपना लोग के बिना, रह रहल बटोही के दर्द के सटीक आकलन त हम नईखी कर सकत बाकिर ओह दर्द के कुछ अनुभुती त जरूर महशुस कर सकत बानी। बटोही के अर्थ ऐजा ओह सभ लोग से बा जे अपना घर से दुर, पापी पेट के आग बुतावे खतीरा चाहे कवनो भी दोसरा कारण से, कही अउर जिनगी बितावत बा। खुद हम भी ऐही बटोही समाज के एगो पियादा हई। अउर अपना दिल मे उठे वाला दर्द के देख के हम ओह हर दर्द के महशुश करेनी जवन कवनो भी बटोही के बाट मे भेंटाला।…Continue
Added by संजीव कुमार सिंह on March 25, 2011 at 9:30am — 11 Comments
फगुआ के बधाई आ शुभकामना के संगे संगे सब केहु के नई के प्रणाम करत बानी !
सब लोग लेखा हमार भागी ना रहल की हम गांवे जा के फगुआ खेली , 7 साल पहिले ले झाल बजावत रहनी ओइसही बजाई , काल्हु बडा गारी ( घर के लोग खिसियाईल रहे आ खुब गरियवलस भर सीकम हुमच के फोने पे खुब डांटल ) सुने के मिलल की काहे ना अईला ह , बडका बाबुजी त कहले की एक दिन मुई जईबा हाही पईसा हाही पईसा मे आ केहु पुछे वाला भी ना मिली , बात अतने रहे की काल्हु आंखि से लोर चु गईल बतियावत घरी आ बेरि बेरि फोन कईला से सब लोग परेशान…Continue
Added by नबीन भोजपुरिया ( NB ) on March 21, 2011 at 1:04pm — 11 Comments
सब केहु के प्रणाम आ जय भोजपुरी!
साथ ही होली के बधाई आ शुभकामना!!
आपन अनाड़ी हाथ से जय भोजपुरी के कुछ सदस्य लोग के हुलिया बनाए के कोशिश कईनी ह. निहोरा बा कि जिनके पसंद ना आई उ बुरा ना मानेम, काहे से कि ई होली के अवसर पर मनोरंजन खातिर बनावल गईल बा.
त देखी आ फगुआ के आनंद ली. अभी कुछ औरो सदस्य बाकी बाड़े. उनका के आगे पेश कईल जाई.
जय भोजपुरी!
श्री नवीन कुमार…Continue
Added by Manoj Kumar on March 20, 2011 at 8:30pm — 22 Comments
Added by Chandra Prakash Dubey on March 20, 2011 at 8:19pm — 8 Comments
Added by संजीव कुमार सिंह on March 20, 2011 at 4:00pm — 4 Comments
जैय भोजपुरी आ प्रणाम,
बिहारी होखला के नते (ई लेखक ले शिर्षक रहे बाकि हम जे शिर्षक देनी हमरा के ई जदा दम्दार बुझाईल)
ई ब्लाग बी बी सी के सांवाददाता ब्रजेश उपाध्याय के ब्लाग के भोजपुरी रुपांन्तरन बा
ई ब्लाग बिहर चुनाव के समय आईल रहे, ई हमरा करेजा के छु गईल आ हम य़ेकरा के रऊआ सब के सामने ली आईनी
बारह-तेरह साल पहिले जानल-मानल लेखक आउर पत्रकार अरविंद एन दास लिखले रहन 'बिहार विल राइज़ फ़्रॉम इट्स…
Added by शशि कुमार सिंह (SHASHI) on March 20, 2011 at 11:22am — 11 Comments
Added by Chandra Prakash Dubey on March 18, 2011 at 9:15pm — 5 Comments
रघुनाथपुर। "हम हईं भोजपुरिया, पुरबिया हईं..." भोजपुरिया समाज के अपना गौरवपुर्ण अतीत के वर्णन करत आ सुनहरा भविष्य के सपना देखावत भोजपुरी के प्रसिद्ध कवि डा. गोरख मस्ताना के ई गीत अपने आप में बसंतोत्सव के मकसद बताये खातिर काफी रहे। जय भोजपुरी परिवार के बसंतोत्सव के रंग कुछ अइसन जमल कि भोजपुरी त भोजपुरी, हिन्दी के प्रसिद्ध कवियित्री श्रीमती संध्या तिवारी भी हिन्दी भुला के भोजपुरिया रंग में…Continue
Added by Admin on March 18, 2011 at 12:45am — 17 Comments
2012
2011
2010
2009
1999
© 2012 Created by Admin.


text:
Come, let's do something for Bhojpuri...
प्रनाम आ जय भोजपुरी
बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।
केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।
खैर एह कुल्हि मे…
Added by नबीन भोजपुरिया ( NB ) on September 22, 2012 at 3:30pm — 7 Comments
2012
2011
2010
2009
1999
© 2012 Created by Admin.


text:
Come, let's do something for Bhojpuri...
प्रनाम आ जय भोजपुरी
बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।
केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।
खैर एह कुल्हि मे…
Added by नबीन भोजपुरिया ( NB ) on September 22, 2012 at 3:30pm — 7 Comments
प्रनाम आ जय भोजपुरी
भाव बता देला की खेतिहर के मोका प पानी मिल जाई त खेत त हरिअराईये जाला संगे संगे खेतिहर के अतमो हरिअरा जाला , आ संगे संगे भाव देखि , माने शब्द अईसन की ओह भाव के के बतावे के अंतिम जगहि ले पहुंच जाला , माने इहे बुझाला की ओकरा बाद ओह चीझु के बतावे खाति अब कुछ बाचि नईखे गईल ।
जी एगो आम आदमी जब आपना मातृभाषा मे बतियावेला त मय चीझु अतना नीमन से सरिहारी देला की बुझे वाला जरि सोरि से ले के पुलई पात के बात बुझि जाला । एगो नमुना देखि सभे…Continue
Added by नबीन भोजपुरिया ( NB ) on July 6, 2012 at 1:30pm — 1 Comment
राजेन्दर बाबू देस के भगवान रहले ना
देहाती किसान रहले ना
उनकर जनम ह तीन दिसम्बर
उत्अ बन गइले देस के पैगम्बर
घरवा परेला सिवान के एगो छोट गाँव में ना
देहाती…Continue
Added by भास्कर रंजन "सूर्य" on April 28, 2012 at 2:36pm — 3 Comments
प्रणाम आ जय भोजपुरी
तीन दिन पहिले एगो ब्लाग हम अपना मित्र अंजुले जी के दिहल बी बी सी के रहे पढले रहनी जवना के सुजीत झा लिखले बाडे , आ ओह ब्लाग के हम एजुगा भोजपुरी मे अनुवाद कई के लिखत बानी , एह के एजुगा लिखे के सबसे बरिआर कारन बा कीई हमनी के ओर के दुख बा ई हमनी के ओर के बात बा , हो सकेला ई अउरी जगहा भी होई लेकिन हमनी के ओर की एक दम सामान्य बात बा आ एह मे बिसमाधे वाली बात नईखे , जईसे की हमनी के आशुतोष भाई के ब्लाग मे देखनी ह जा की लोग शहर के ओर भागत बा दु पईसा कमाये…Continue
Added by नबीन भोजपुरिया ( NB ) on March 9, 2011 at 10:00pm — 6 Comments
Added by नबीन भोजपुरिया ( NB ) on January 24, 2010 at 1:00pm — 10 Comments
2012
2011
2010
2009
1999
© 2012 Created by Admin.


text:
गाजर
गाजर एगो सब्जी के नाम ह। इ लाल, करिया, नारंगी, कईयन रंगन में मिलेला। इ पौधवन के मूल (जड़) होला।
[सम्पादन] स्वास्थ्य वर्धक
गाजर के एक गिलास रस एक समय के पूर्ण भोजन ह। इका सेवन से रक्त में वृद्धि होखेला। [१]मधुमेह आदि के छोड़के गाजर प्रायः हरेक रोग में सेवन करल जा सकत बा। गाजर के रस में विटामिन ‘ए’,'बी’, ‘सी’, ‘डी’,'ई’, ‘जी’ , आ ‘के’ मिलेला। इ पीलिया के प्राकृतिक औषधि ह। इका सेवन ल्यूकेमिया (ब्लड कैंसर ) आ पेट के कैंसर में भी लाभदायक बा। इका सेवन से कोष आ धमनियन के संजीवन मिलेला। गाजर में बिटा-केरोटिन नामक औषधीय तत्व होखेला, जौन कैंसर पर नियंत्रण करे में उपयोगी बा। [२]
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।
[सम्पादन] सन्दर्भ
- ↑ गाजर खुन बढ़ावेला समय लाइव पर
- ↑ वर्ल्डप्रेस.कॉम पर


text:
ददुआ, ठोकिया अउर रागिया के खातमा के बाद एक बेर फेर बीहड़ में डकैतन के नया पौध उग रहल बिया. का 2014 लोकसभा चुनाव में फेर फरमान जारी करिहें डकैत?
हालही में भइल ताबड़तोड़ घोटाला सरकार द्वारा नियुक्त कइल आईएएस नियामक अधिकारियन के भूमिका पऽ बड़ सवालिया निशान खड़ा कऽ देले बा.
जहवां तक भारत के मध्यम वर्ग के बदलाव लावे के क्षमता अउर इच्छा के बात बा तऽ टीम अन्ना भरम के जबरदस्त शिकार हो गइल बिया.
भोजपुरिया इलाका में फइलल नदियन से बालू अउर माटी के खनन अवैध रूप से कऽ के माफिया लोग खाली कमाइए नइखन कऽ रहल बलुक बाढ़ के विनाशलीला के न्योतो दे रहल बाड़े
चिरैया पूर्वी चंपारण के ठेठ देहाती क्षेत्र हऽ. पूजा कुमारी अउर शशि कुमार दूनों एहिजे के आइडियल पब्लिक स्कूल में पढ़ेलन. पूजा दोसरी आ शशि चउथी में बा, दूनों भाई-बहिन हवे. आइडियल पब्लिक स्कूल में पढ़े के साथे-साथे ई दूनों राजकीय मध्य विद्यालय, चिरैया के भी छात्र हवे, जाहिर बा कि ई पढ़े खातिर कवनो एकही स्कूल में जात होइहें.
कहल जाला कि दूध के जरल छाछो फूंक-फूंक के पीएला. बाकिर कुछ मामिला में लोग बेर-बेर जलला के बादो सबक ना ले पावेले. अमूमन उन्माद अउर भावना के बीच झूलत रहे वाला भारतीय मीडिया के देखि के ई अहसास होखल जरूरीए बा. ऊ राहुल गांधी अउर बिलावट भुट्टो के बीच सुनाइल मजाक के लेके लगातार बकबक कइल जा रहल बा.
विकास, खुशहाली अउर सुशासन के दौर से गुजर रहल बिहार में आत्महत्या के बाढ़ आ गइल बा. राजधानी में तऽ औसतन हर रोज एगो आत्महत्या के मामला सामने आ रहल बा. पढ़ीं एह मनोवृत्ति के पनपे के वजह खोजत संजय उपाध्याय के रिपोर्ट...
अइसन नइखे कहल जा सकऽत. राउर ई बाति ठीक हो सकऽता कि अब ले बिहार में बड़ निवेश नइखे भइल. बाकिर, निजी क्षेत्र कृषि में निवेश कइले बा. बिजली के क्षेत्र में बड़ निवेश भइल बा, बाकिर कोयला के लिंकेज एगो समस्या बा
अगर उत्तर प्रदेश में दलितन के लेके बात होखे, तऽ नेता के तौर पऽ खाली मायावती के नाम जेहन में उभरेला. अइसन कहीं विकल्पहीनता के वजह से तऽ नइखे? पढ़ीं लखनऊ से पूजा अवस्थी के रिपोर्ट...
महीना भर पहिले घना आबादी वाला सोनपुर इलाका बाघ के हमला से बुरा तरह डेरा गइल. बसावट तक पहुंचल बाघ के पैर के निशान देख के वनकर्मी ओकर पीछा कइले तऽ पता चलल कि ऊ गंडक नदी के किनारा पकड़ के फरार हो चुकल बा,
सीवान के बहाने पूरा बिहार में अपराध पऽ प्रभावी नियंत्रण आ ओकरा बाद के दशा पऽ संजय उपाध्याय के रिपोर्ट...
देश के पांच राज्यन में होखे वाला विधानसभा चुनाव के मद्देनजर बिहार के मुंगेर जिला में अवैध हथियारन के निर्माण जोर पकड़ लेले बा.
कृषि क्षेत्र में इन्द्रधनुषी क्रांति के बिहार सरकार के सतरंगी सपना के पूरा करे खातिर पशु अउर मत्स्य संसाधन विभाग सेक्स सीमेन तकनीक के इस्तेमाल करे के योजना बनवले बा. योजना अगर परवान चढ़ल त बिहार के गाय अब खाली बछिया के ही जनम दीहें.
उत्तर प्रदेश विधानसभा चुनाव के नतीजा तय करी भाजपा के 'मिशन 2014 के भविष्य. हरेक सीट के हिसाब लागत बा आ दागी लोग तक प दांव खेलल जात बा. जीत खातिर बेचैन भाजपा के नय्या के लगाई पार. लखनऊ से अविनाश चंद्र मिश्र के रिपोर्ट...
एह साल 27 दिसंबर तक देश में,133 लोग के जान ले चुकल जापानी इंसेफेलाइटिस के गंभीर सार्वजनिक स्वास्थ्य चुनौती स्वीकार करत सरकार आज बतवले कि एकरा से बचाव अउर रोकथाम खातिर स्वदेशी टीका तइयार कइल गइल बा अउर जल्दिए ई बाजार में उपलब्ध होखी.


text:
केतना शानदार पत्रिका बा? साच में, द संडे इंडियन में प्रकाशित लेख आ विचार हमके बहुते पसंद आइल. तनिके समय में ही ई पाठकन के दिल में एगो जगह बना लीहले बा. हम बहुते खुश बानी.पद्मश्री जयंत महापात्र
द संडे इंडियन एगो व्यापक पत्रिका बा. ई पत्रिका बहुते प्रभावित करे वाली समाचार के प्रकाशित करेला. हमार शुभकामना हमेशा एह समूह के साथे बा.रविशंकर प्रसाद
द संडे इंडियन में छपल समाचार आ फीचर विश्लेषणात्मक होला. खास क के एकर संपादकीय राजनीतिक आ सामाजिक-आर्थिक मुद्दा प हमेशा ही एगो आपन अलग राय देला, जेकर हम सराहना करत बानी.सुदर्शन पटनायक,
पत्रकारिता एगो मिशन बा आ 'द संडे इंडियन' एह मिशन में अपना भरपूर योगदान दे रहल बा... समाज व्यवस्था आ विषय के आधार प हम एकरा के बधाई के पात्र समझत बानी. लोकतंत्र के चौथा स्तम्भ के रूप में ई आपन अलग पहचान बनवले बा.कृपा शंकर
द संडे इंडियन स्वस्थ पत्रिका के उदहारण बा. एकरा में प्रकाशित समाचार आ लेख गंभीर होला. विषय के चयन अच्छा होला"पी.पी. तिवारी
टीएसआई आम आदमी से जुड़ल मुद्दा प आपन पैनी नजर रखेला आ सकारात्मक आलोचना के स्वाद देत बा. ई वास्तव में सराहनीय बा.एन.के. प्रेमचन्द्रन
हम 'संडे इंडियन' के प्रशंसा एह से करत बानी काहेकि ई सही मायने में भारतीय हवे. एकरा में आम लोगन प ध्यान दीहल जाला. एतना सारा भाषा में आपन विचार सब लोग तक पहुंचावल एगो बहुत बड़ योजना बा.वीआर कृष्णा अय्यर
द संडे इंडियन' सरकार के विकास कार्यक्रम के बारे में सच्चा, उचित दिशा-निर्देश आ जानकारी देले.अशोक भट्ट
हम द संडे इंडियन के रिपोर्टिंग के गुणवत्ता से बहुते प्रभावित बानी.एन.आर. नारायण मूर्ति, संस्थापक अध्यक्ष, इन्फोसिस टेक्नोलॉजीज लिमिटेड


text:
सुशील कुमार वर्मा | Issue Dated: जून 9, 2012, गोरखपुर
तबाही बोला रहल बाड़े बालू माफिया
भोजपुरिया इलाका में फइलल नदियन से बालू अउर माटी के खनन अवैध रूप से कऽ के माफिया लोग खाली कमाइए नइखन कऽ रहल बलुक बाढ़ के विनाशलीला के न्योतो दे रहल बाड़े. पढ़ीं गोरखपुर से सुशील कुमार वर्मा के रिपोर्ट...
साल 1998 में आइल प्रलयंकारी बाढ़ अउर ओकर तबाही से भोजपुरिया इलाका अबहियों पुरहर उबर नइखे पावल. एह बाढ़ के कारण प्राकृतिक कम रहे बलुक सिंचाई विभाग के अधिकारियन अउर ठेकेदारन के भ्रष्टाचार आ बालू माफियन के करतूत ढेर रहे. वोइसहू नेपाल के तराईवाला इलाका कहल जाए वाला बहराइच, गोंडा, बलरामपुर, सिद्धार्थनगर, बस्ती, संतकबीरनगर, गोरखपुर, महराजगंज, मऊ, आजमगढ़, देवरिया अउर कुशीनगर जिला के लोगन के हर साल बाढ़ के विपदा झेलल उनकर नसीब बन गइल बा.
प्राकृतिक आपदा प्रबंधन में लागल लोगन के कहनाम ई बा कि बालू आ मिट्टी के अवैध रूप से कारोबार करे वालन पऽ पुरहर अंकश प्रशासन लगावे में सफल हो जाई तऽ एह इलाकन में बाढ़ के खतरा पचास फीसदी तक कम हो सकेला. एह लोगन के मानल बा कि बालू आ मिट्टी के अवैध खनन से नदी के धार मुड़ जाला अउर बांधन में कटान तेज होखे लागेला. एकरा से तटवर्ती खेतन अउर गांवन के बाढ़ अइला पऽ नदी में विलीन होखे के खतरा बढ़ जाला. 1998 अउर ओकरा बाद आइल बाढ़ के समय ई सांचो साबित भइल बा. सिंचाई विभाग के अधिकारियो ई मान रहल बाड़े कि नदियन से बालू आ मिट्टी के अवैध रूप से खनन कइला से बांधन के खतरा बढ़ रहल बा.
असल में ई जिला प्रशासन के जिमेवारी होखे कि ऊ राज्य सरकार के खनिज कर्म निदेशालय के गाइड लाइन के मोताबिक बालू आ मिट्टी खनन लायक नदियन के घाट के पहचान करस, खनन करेवाला ठेकेदारन के पंजीकृत करस, एकरा बाद कवना घाट से केतना बालू आ मिट्टी निकालल जाई एकर निर्धारित कऽ के पंजीकृत ठेकेदारन के बीच घाटन के नीलामी करस. बकिर देखला में ई आ रहल बा कि एहू काम में मजिगर खेल अधिकारी अउर ठेकेदार मिल के खेल रहल बाड़े. स्थिति ई बा कि जिलास्तर पऽ बालू आ मिट्टी खनन ठेकेदार एक दर्जन पंजीकृत बाड़े, तऽ एह जिलन के नदियन से बालू आ मिट्टी खनन करेवाला डेढ़ से दू दर्जन बाड़े. अतने ना, ठेकेदारन के खनन करे के ठेका संत कबीरनगर आ महराजगंज के मिलल बा तऽ ऊ खुदाई गोरखपुर आ कुशीनगर में कऽ रहल बाड़े. बालू आ माटी के एह अवैध कारोबार में एह इलाकन के तमाम बाहुबली अउर सफेदपोश जुटल बाड़े. जेकरा से सरकार के हर साल करोडऩ के राजस्व के चूना लाग रहल बा. एकरा चलते एक ओर जहवां दू जिलन के बीच में सीमा विवाद हो जाला, ओहिजे दोसरा ओर अवैध रूप से खनन आ विरोध करे वालन के माफियन के दबंग पिटाइयो कऽ देले सऽ. सीमा विवाद के एगो बानगी पिछिला महीना देखे के मिलल रहे. आजमगढ़ जिला के सगड़ी तहसील के विंछवल गांव के खाबर आलम के बलुआ भवानी बक्स सिंह गांव में खनन के पट्टा बा. बाकिर गोरखपुर के गायघाट गांव के लोग जिलधिकारी से ई शिकायत कइले कि खाबर आलम खनन के काम गोरखपुर सीमा में कऽ रहल बाड़े. एह शिकायत के गोरखपुर के राजस्व विभाग से जांच करावल गइल. जांच में ई बात सामने आइल कि खनन गोरखपुर के सीमा में नइखे होत बलुक आजमगढ़ के बलुआ भवानी बक्स सिंह गांवे में हो रहल बा. बाकिर बालू के अवैध कारोबार में ई एगो अपवादे मानल जाई. ना तऽ ढेर मामलन में हो रहल बा के पट्टा कहीं के बा आ खुदाई कहीं अउर हो रहल बा. ओइसे एह कारोबार में सबसे ढेर बिना पंजीकृत आ बिना पट्टाधारक कारोबारिए जुटल बाड़े.
अइसन बालू आ मिट्टी के अवैध खनन करे वाला माफियन के बारे में जानकार बतावेलन कि इनकर पुलिस अउर तहसील प्रशासन में बहुते बढिय़ा तालमेल होला. एही से कबो अगर गांव के लोग विरोध करेऽलन तऽ पहिले माफिया अपना दबंगई से विरोधियन के मुंह बंद करे के ·कोशिश करेऽलन. जब ओकरा में सफलता ना मिलेला, तऽ कुछ दिन चुप्पी सधला के बाद फेर कारोबार शुरू कऽ देलन. कुशीनगर जिला में तऽ खनन माफियन के खेल बसपा सरकार के समय से चल रहल बा. हालांकि बाढ़ के लिहाज से ई जिला सबसे ढेर संवेदनशील मानल जाला. 1998 से अब तक साल दर साल एह जिला के लोग बाढ़ के विपदा झेल रहल बाड़े. बाकिर खनन माफियन के आगे जिला प्रशासन लाचार हो जाला. जेकरा चलते जहवां भारी राजस्व के सरकार के चूना लाग रहल बा, ओहिजे एह जिला के हजारो एकड़ खेतिहर भूमि नदी में समा चुकल बिया. जानकार लोग बतावेलन कि नदियन में खनन, ठेका देला के पाछा सरकार के एगो मंशा जहवां राजस्व के होला, ओहिजे दोसर मंशा रहेला कि बालू अउर माटी निकलला से नदियन के गहराई बनल रही. बकिर अवैध खनन से एकरा उलटे हो रहल बा.
नदियन के पाट दिनो-दिन चौड़ा अउर पानी बटोरे के क्षमता कम हो रहल बा. एकरा से नदी के धारा बांध से सटल जा रहल बिया. ई स्थिति तटवर्ती खेतन अउर गांवन खातिर खतरनाक साबित हो रहल बा. अवैध रूप से खनन कुशीनगर के छोटी गंडक नदी में कसया तहसील के पुरैनी, खाडग़ंज, लक्ष्मीपुर, सिकटिया, अकटहां, भिउरा, हसनगंज, टेढिय़ाघाट, सुअरहां घाट, साहबगंज, मिश्रौली, हेतिमपुर, हाटा तहसील के अथरहां, मुडि़ला हरपुर, दुबौली, भिउरा, अउर, पडरौना तहसील के बैकुण्ठी, बेलवाघाट, मकुनही घाट पऽ आजुओ जारी बा. अइसहीं बड़ी गंडक में पडरौना तहसील के मदनपुर, भैंसहा, तमकुहीराज तहसील के पिपराघाट, घघवा, जगदीश, जबही दयाल, बिरवट, कोन्हवलिया अहिरौली दान, शिवाघाट आदि कई जगह पऽ अवैध खनन हो रहल बा. इहे हाल गोरखपुर जिला के नदी घाटन के बा. काहेंकि जिला में खाली सत्तरह लोगन के खनन पट्टा मिलल बिया. बकिर जिला के कवनो नदी अउर ओकर कवनो घाट अइसन नइखे जहवां अवैध रूप से खनन होत ना देखाई देवे. आलम ई बा कि गोरखपुर महानगर के बचावे वाला लहसड़ी अउर हबर्ट बांध के नीचहूं अवैध खनन के कारोबार धड़ल्ले से चल रहल बा. पिछिला महीना वरिष्ठ पुलिस अधीक्षक आशुतोष कुमार सख्ती दिखवले तऽ एक्के दिन में लहसड़ी से दू गो जेसीबी मशीन, दस गो ट्रैक्टर-ट्राली समेत दस लोग धरा गइले. इहे हाल कैंपियरगंज क्षेत्र के राप्ती अउर रोहिन नदियन पऽ बा. एहिजो ·ई बरिस से हो रहल अवैध खनन के चलते दूनो नदी धारा बदले के कगार पऽ आ गइल बिया. रोहिन नदी के मछलीगांव, भौराबारी, सोनाटीकर, अलगटपुर, अकटहवां, चिउंटहवां अउर राप्ती नदी के गायघाट, बंजरहा, मिरिहिरिया, गेरुई, नेतवर, बढय़ा क्षेत्र अवैध खनन खातिर खूब चर्चित बाड़े सऽ. अइसहीं सहजनवां थाना के सुरगहना गांव के पास खनन माफिया बांध काटि के राह बना लेले बाड़े. एहिजे के नदी से बालू निकाल के 1500 रुपया ट्राली बालू सहजनवां अउर आसपास में बेच रहल बाड़े. मजा के बाति तऽ ई बा कि पुलिस आ तहसील प्रशासन इनका खेलाफ कुछ करे के पहिलहीं माफियन के खबर मिल जाला अउर ऊ सचेत हो जाले. महराजगंज आ देवरिया जिलो अछूता नइखे. महराजगंज के घुघली इलाका के छोटी गंडक के किनारे तिलवनिया, घुघली बुजुर्ग, बिरैचा, विरैची, विश्वनाथपुर, मेदिनीपुर, केवटनिया टोला, कडिय़ार, विशुनपुर, भिसवां उर्फ कोटिया गांव के लोग कई बरिस से अवैध खनन के तबाही झेल रहल बाड़े. एह गांवन के खेती नदी में विलीन होखे से किसान भूमिहीन हो चुकल बाड़े. बहरहाल, सूबा में सपा सरकार बनला के बाद सिंचाई मंत्री शिवपाल सिंह यादव अवैध खनन के सवाल पऽ जिलाधिकारियन के कड़ा निर्देश देले बाड़े. एकरा से कुछ जिलन में अवैध रूप से हो रहल खनन रोकला के बाद जिला प्रशासन के तेवर कड़ा हो गइल बा. बाकिर अब देखे के ई बा कि राजनीतिक संरक्षण वाला एह बाहुबलियन पऽ प्रशासनिक के सख्ती के केतना असर होला.
अवैध खनन करेवाला आ जिम्मेदार अधिकरियन के खैर नइखे
अवैध खनन रोके के दिशा में शासन के रुख भांप के अब कई जिलन के अधिकारी कड़ा रुख अपनावे लागल बाड़े. गोरखपुर के डीएम रवि कुमार अवैध खनन के मिल रहल शिकायतन के परीक्षण करइले. जेकरा में जानकारी मिलल कि लेखपाल, अमीन, दारोगा आ हलका सिपाही अपना क्षेत्र में ना रहेले. लिहाजा ऊ अपना कनीय अधिकारियन के एगो पाती भेज के कड़ा निर्देश देले. जेकरा में लिखले बाड़े कि रउआ सब तमाशा देखल बंद कऽ के इलाका में निकलीं जा. एकरा में एगो नया कार्य योजनो देले बाड़े. डीएम ई स्वीकरले कि बिना सांठ-गांठ के इलाका में अवैध खनन संभव नइखे.
खनन के का बा व्यवस्था जिला प्रशासन से मिलल जानकारीर के मोताबिक गोरखपुर जिला में खाली सत्रह लोगन के खनन के पट्टा मिलल बा. ई पट्टाधारक अनापत्ति प्रमाण के आधार पऽ खुदाई करेऽलन अउर बालू खनन के 61 रुपया आ माटी खनन के 9 रुपया घन फुट के हिसाब से राजस्व जमा करे के प्रावधान बा. एह लोगन के सचेत कइल बा कि नदी में कहां ई खुदाई कऽ सकेऽलन. नदी में जहवां खोदे से बाढ़ के खतरा बा ओहिजा रोक लगावल बा. एकरा अलावा गांव सभा आ सरकार के मलिकाना हक वाला जमीन, सडक, रेल लाइन, बांध के सटल जमीन, श्मशान के जमीन, कब्रिस्तान, धार्मिक भवन, बाग, आबादी वाला इलाका, संरक्षित, वन क्षेत्र आ नगर निगम, प्राधिकरण क्षेत्र से मिट्टी खनन पर रोक बा.
पुलिस के लखेद लेले माफिया कई जिलन में खनन माफिया अपना दबंगई के बल पऽ अवैध खनन कऽ रहल बाड़े. पिछिला दस मई के वरिष्ठ पुलिस अधीक्षक के निर्देश पर गोरखपुर के बड़हलगंज पुलिस घाघरा नदी के किनारे हो रहल बालू के अवैध खोदाई रोके पहुंचल तऽ खनन माफिया गांववालन के साथे मिल के लाठी-डंडा समेत पुलिस के जवानन के खदेड़ देले.
ठेका संत कबीरनगर के खुदाई गोरखपुर में
गोररखपुर के कुआनो नदी से संत कबीरनगर के पट्टाधारक अवैध खुदाई करा रहल बाड़े. पाकडाड़ के ग्राम प्रधान महेंद्र जायसवाल बतवले कि फुलवा ग्रामसभा में बालू खनन के ठेका भइल, बाकिर पट्टाधारक पाकड़घाट से बालू ले जा रहल बाड़े. एकर विरोध कइला पऽ ओकर दबंग लोगन के पिटाई कऽ देले आ पुलिसो हमनी के मददो ना कइलस.


text:
एकरा के राजनीतिक महत्वाकांक्षा कहल जाउ आ फिर महिला सशक्तीकरण के नाम दीहल जाउ. बुंदेलखण्ड के बदहाल धरती में 'गुलाबी गैंग' के बाद अब 'बेलन गैंग' उभरत बा. एह दूनो संगठन के महिलन में तनीके फर्क बा. गुलाबी गैंग में महिलन के पहिचान जहवां 'डंडा' बा , ओहिजा बेलन गैंग से जुडल महिला 'बेलन' से लैस रहेली. बुंदेलखण्ड में राजनीतिक आ सामाजिक आंदोलन में महिलन के हाशिए पऽ रहेनी. जब पिछला पांच साल के दौरान महिला घर के 'चूल्हा-चउका' छोड़ के अपना से जुड़ल मुद्दा खातिर सड़क पऽ उतरलीं, तब केहू ई ना मनले रहे कि अब आधी आबादी आपन आजादी के लकीर खींचत बिया.
सम्पत पाल के अगुवाई में बनल 'गुलाबी गैंग' देशे नाहीं, विदेशों में नाम कमइलस. नतीजा इ रहल कि उनका के पेरिस, इटली से महिला सशक्तीकरण खातिर आमंत्रण मिले लागल. कांग्रेस बुंदेली धरती में राजनीतिक फायदा लेवे के गरज से सम्पत के विधानसभा के चुनाव लड़ा देहलस. एकरा से संगठन के साख के नुकसान पहुंचल. एही के फायदा उठावत बांदा मुख्यालय के पुष्पा गोस्वामी शहरी महिलन के एकजुट कइके 'बेलन गैंग' नाम के संगठन बना देहली. गुलाबी गैंग के महिला आंदोलन में 'गुलाबी साड़ी' अउरी 'डंडा' के हथियार बनावेली , ओहीं बेलन गैंग 'बेलन' के प्राथमिकता देवेला.
ई संगठन ओह सब मुद्दन के अपना एजेंडा में शामिल करेला , जेकरा से महिला प्रभावित होनी. बिजली, पानी के अलावा स्वास्थ्य आ फिर रसोई गैस के कालाबाजारी होखे, एह पऽ शहरी महिला आंदोलन करत नजर आवेनी.
गुलाबी गैंग के वाइस कमांडर सुमन सिंह चौहान स्वीकारे ली कि सम्पत के विधानसभा चुनाव लड़ला से संगठन पऽ राजनीतिक दल के ठप्पा लागल बाकिर जेतने संगठन बनिहें आधी आबादी ओतने मजबूत होखी.
वामपंथ से जुड़ल अधिवक्ता रणवीर सिंह चौहान महिलन के उभरत संगठन के अच्छा संकेत मानत बाड़न. उनकर कहनाम बा कि 90 फीसदी महिला घरेलू आ बाहरी हिंसा के शिकार होनी, कम से कम अब कुछ त रूकी.


text:
मैना
एक दिन राजा मरले ... आसमान में उडत मैना
बानिह के घर ले अइले मैना ना |
एकरे पिछले जन्म के करम
कइली हम शिकार के धरम
राजा कहै कुअर से अब तू ले के खेल मैना
देख केतना सुन्दर मैना ना |
खेले लगले राज कुमार
उनके मन में बसल शिकार
पहिले पाखि कतरि के कहले
अब तू उडी जा मैना
मेहनत कै के उडिजा मैना ना |
पाखि बिना के उड़ पाय
कुअर के मन में गुस्सा छाय
तब फिर टांग तोड़ी के कहले अब तू नाच मैना
ठुमकि-- ठुमकि के नाच मैना ना |
पाँव बिना के नाचे पाय
कुअर गइले अब बउराय
तब फिर गला दबा के कहले अब तू गाव मैना
प्रेम से मीठा गाव मैना ना |
मरिके कइसे गावे पाय
कुअर राजा के बुलवाय
कहले बड़ा दुष्ट बा एको बाति न माने मैना
सारा खेल बिगाड़े मैना ना |
जबले खून पिअल ना जाय
तबले कवनो काम न आय
राजा कहे कि सीख कइसे चूसल जाई मैना
कइसे स्वाद बढाई मैना ना ||
-गोरख पांडे


text:
लखनऊ। मशहूर भोजपुरी गायक बालेश्वर यादव के एहिजा रविवार के निधन हो गइल। उनुकर पारिवारिक सूत्रन के अनुसार 68-वर्षीय बालेश्वर पिछला कुछ समय से बेमार रहलन, अउर उनकर इलाज लखनऊ के श्यामा प्रसाद मुखर्जी अस्पताल में चलत रहे। "हमार बलिया बीचे सजना भुलाईल सजनी" अउर "निक लागे टिकुलिया गोरखपुर के" जइसन गीतन से प्रसिद्ध बालेश्वर के भोजपुरी गीतन में पुरोधा मानल जाला, अउर कई देशन में उनका के "बालेश्वर बाबा" के नांव से जानल जात रहे।
इलाज के क्रम में आज सबेरे अस्पताल में ही ऊ अंतिम सांस लिहलन। उनकर अंतिम संस्कार काल्ह एहिजे बैकुण्ठ धाम में कइल जाई। देश-विदेश में भोजपुरी लोक संगीत के लोकप्रिय बनाये में महत्वपूर्ण भूमिका अदा करे वाला बालेश्वर के सात जनवरी 1995 के उत्तर प्रदेश सरकार द्वारा यश भारती पुरस्कार से भी सम्मानित कइल गइल रहे। उनका परिवार में उनकर पत्नी छंगुरी देवी, तीन गो बेटा राजेश, अवधेश अउर मिथलेश समेत पतोह लोग बा।
लोकगायन में 'बिरहा' के एगो अलग पहिचान दिलाये वाला गायक बालेश्वर यादव के जनम एक जनवरी 1942 के मऊ के बदनपुर गांव में भइल रहे। ओहिजे क्षेत्रीय स्तर पर गायकी से उनकर नाम भइला के बाद सांसद स्व. झारखंडे उनका के सुनलन, अउर 1962 में लखनऊ ले अइलन। एकरा बाद बालेश्वर कबो पिछे मुड के ना देखलन। पता ना केतना एलबम रेकार्ड भइल, अउर अनगिनत स्टेज शो भइल। अस्सी के दशक में उनकर लोकप्रियता चरम पर रहे। एक बेर विदेशन में उनकर स्टेज शो शुरु भइल, त लागल कि भोजपुरी लोकगीतन के नया आसमान मिल गइल। ओह समय ऊ हॉलैंड, जर्मनी, मॉरीशस अउर थाइलैंड का संगे-संगे कई यूरोपीय देशन में आपन कार्यक्रम पेश कइलन। विदेशन में उनकर शो के सिलसिला 2008 ले लगातार चलत रहे, जब ऊ सुरीनाम में आपन आखिरी प्रस्तुति देले रहलन।
बालेश्वर यादव के निधन से भोजपुरी संगीत इंडस्ट्री में शोक के लहर दौड गइल बाटे। भरत शर्मा, गोपाल राय, देवी, अशोक कुमार दीप, राकेश उपाध्याय अउर कई अन्य लोग एह खबर से सदमा में बा, अउर उनका आत्मा के शांति खातिर भगवान से प्रार्थना कइ रहल बाटे। एकरा अलावा फिल्म इंडस्ट्री से रवि किशन, मनोज तिवारी, दिनेश लाल यादव निरहुआ, पवन सिंह, रानी चटर्जी, मुर्तजा जाफरी समेत कई लोगन के शोक-संदेश हमनी के मिलल बाटे, जवना में बालेश्वर के निधन पर दुख व्यक्त कइल गइल बाटे।
हॉलैंड, मॉरीशस, सुरीनाम, फिजी समेत कई देशन में मशहूर बालेश्वर यादव के निधन भोजपुरी समाज खातिर एगो अइसन क्षति बा, जेकर पूर्ति निकट भविष्य में भइल संभव नइखे। भोजपुरिया डॉट कॉम अउर जय भोजपुरी परिवार उनका के श्रद्धांजलि देता, अउर उनका परिवार के एह दुख के सहे के शक्ति देवे खातिर भगवान से प्रार्थना करता।


text:
अभी दू दिन पहिले हमनी का स्व. सुधाकर पाण्डेय के शोक सभा से संबंधित एगो सच्चाई के खुलासा का कइनी जा कि पूरा फिल्म इंडस्ट्री में जइसे आग लाग गइल। पहिलहीं से कई टूकडा में बँटल भोजपुरी इंडस्ट्री खातिर इ मुद्दा शायद विवाद के एगो आउर वजह बन गइल।
पिछला 2 दिन में हमनी का लगे सैकडन गो फोन आइल, ओह में कुछ लोग हमनी के विरोध कइल, लेकिन ज्यादातर लोग (75% से अधिक) हमनी के पक्ष में ही रहल ह। कुछ लोग त एहिजा ले कहल कि सुधाकर पाण्डेय जइसन सम्मानित व्यक्ति के नाम पर केहू के राजनीति करे के इजाजत ना होखे के चाहीं। आ कई लोग एह घृणित घटनाक्रम के निन्दा भी कइल।
दिनेशलाल यादव निरहुआ
आज हमनी का लगे दिनेशलाल यादव निरहुआ के फोन आइल ह, जवना में ऊ मनोज टाइगर द्वारा दिहल गलत- बयानी से खुद के दूर क लिहले। "हमरा नइखे पता कि मनोज टाइगर इ कवना आधार पर कहलन, आ उनकर दिहल बयान खातिर हम कवनो तरह से जिम्मेदार नइखी। हम त सुधाकर जी के निधन के खबर सुनते साथ हैदराबाद से शूटिंग छोड के उनुका घरे गइनी, आ शूटिंग के मजबूरी के वजह से ओही दिने हमरा वापस लवटे के पडल। एतना जल्दी आयोजित शोक सभा में हमार पहुँचल संभव ना रहे, एह से हम अपना भाई के ओहिजा भेजले रहनी," दिनेशलाल यादव भोजपुरिया डॉट कॉम के कहलन। दिनेश जी के मजबूरी हमनी का समझ सकेनी जा, काहें कि एगो व्यस्त कलाकार अगर शूटिंग छोड के 3-4 दिन खातिर कहीं चल जाव त, ओह फिल्म के आ ओकरा से जुडल बाकी कलाकारन के काफी असुविधा हो जाई। वइसे भी दिनेश जी खुद एक दिन खातिर सुल्तानपुर गइनी, आ तेरही के दिन उनकर भाई प्रवेशलाल यादव ओहिजा उपस्थित रहलन।
श्याम बहादुर सिंह
एह आलेख में श्याम बहादुर सिंह के नाम खाली "रंग दे बसंती चोला" के संदर्भ के दौरान प्रयोग भइल रहे, ना कि कवनो दुर्भावनापूर्ण वजह से। लेकिन कुछ लोग एकर गलत मतलब निकाल लिहल, जबकि उहाँ का एगो सम्मानित शख्सियत बानी।
आलोक कुमार
शुरुआत में त फोन द्वारा संपर्क क के ओह शोक सभा के आयोजक आलोक कुमार जी काफी रोषपूर्ण अंदाज में एह खबर के तथ्यहीन आ बकवास करार देहलन। ओकरा बाद उनुकर पी. आर. ओ. द्वारा ई खंडन के आइल बा, जवन कि हमनी का जस के तस छाप रहल बानी जा:
--
सेवा में,
संचालक
भोजपुरिया डॉट कॉम
विषय: आपके वेबसाइट पर छपे तथ्यहीन खबर के संबंध में।
महोदय,
मीडिया को समाज का आईना कहा जाता है, लेकिन अगर आईना ही गलत तस्वीर पेश करे तो समाज की धारा दिशाहीन होने लगती है। आपने स्वर्गीय सुधाकर पांडेय की शोकसभा से संबंधित जो न्यूज अपने वेबसाइट में डाला है वह पूरी तरह से गलत है और किसी ने साजिश के तहत श्री आलोक कुमार तथा अन्य लोगों को बदनाम करने की कोशिश की है।
महोदय, आलोक कुमार ने स्वर्गीय सुधाकर पांडेय के प्रति श्रद्धा के कारण ही शोक सभा के संदर्भ में श्री अभय सिन्हा से बात की और शोकसभा का आयोजन किया। किसी को श्रद्धांजलि देने के लिये आयोजित सभा के लिए यह जरुरी नहीं होता कि कौन कहां है, और कौन शहर में है। यह तो श्रद्धा की बात होती है। श्री आलोक कुमार ने अपने सामर्थ के अनुसार पहल की और अपने दोस्तों से खर्च को शेयर किया, जिसे कतई गलत नहीं माना जा सकता है।
महोदय, आपसे आग्रह है कि खबर को सुधारा जाये। श्री अभय सिन्हा जी ने तो भोजपुरी फिल्म जगत के लोगों को एकत्रित किया, पैसे के संबंध में तो किसी से कोई चर्चा ही नहीं हुई, ना किसी से मांगा ही गया। आपने जिस भी किसी सूचना के आधार पर इसे छापा है वो पूर्णतया गलत है। महोदय, कुछ समाज विरोधी तत्व यह नहीं चाहते हैं कि हम भोजपुरियों की एकता बरकरार हो। महोदय कृपया इस तथ्य को नजर अंदाज ना करते हुए साजिश का पर्दाफाश करें।
प्रेषक
उदय भगत (पी. आर. ओ.)
श्री आलोक कुमार (संयोगिता फिल्मस)
--
एह खंडन में भी उ सकरले बाडन कि ऊ पूरा खर्चा के अपना दोस्तन का बीच में शेयर (चंदा) कइलन। एह तरह ऊ खुद हमनी के खबर के प्रमाणिकता सत्यापित क देहलन। वइसे भोजपुरिया डॉट कॉम अपना कवनो खबर के प्रमाणिकता सत्यापित करे खातिर केहू आउर पर निर्भर ना रहेला, एहिजा कवनो खबर के छापे से पहिले ओकर सारा प्रमाण एकत्रित क लीहल जाला। आलोक कुमार के हम बतावल चाहेब कि भोजपुरिया डॉट कॉम के उनकरा से चाहे ओह लेख में जिक्र भइल कवनो व्यक्ति से कवनो निजी दुश्मनी नइखे। केहू के शोक-सभा के आयोजन खातिर श्रद्धा भइल त जरुरी बा, लेकिन का हमनी के संस्कारन में एह तरह के कवनो आयोजन के 13 दिन के पहिले करे के अनुमति बा? पहिले त एतना जल्दबाजी में ई आयोजन करे खातिर रउरा के कवन श्रद्धा मजबूर कइलस, जेकरा वजह से इंडस्ट्री के 60% प्रतिशत लोग के आजो खबर ना मिलला का वजह से शोक सभा में शरीक ना हो पइला के तकलीफ बा, आ ओकरा बाद मात्र 22,000 रुपया खातिर जवन छीछालेदर भइल, ऊ रउरा से बेहतर के जान सकेला?
किशन खदरिया
एकरा अलावा फिल्म निर्माता आ "भोजपुरी सिटी" के प्रकाशक किशन खदरिया का ओर से भी एगो मैसेज (SMS) मिलल बा, जवना में ऊ कहलन कि हॉल उनकर निजी ना ह, आ एह कार्यक्रम के दिन ऊ मुंबई से बाहर रहले।
भले ऊ हॉल खदरिया जी के निजी संपत्ति ना हवे, बाकिर एतना त सांच जरुर बा कि ओह हॉल के चलावेवाली संस्था से ऊ ज़ुडल बाडन। चूकिं खदरिया जी ओह दिन मुंबई में ना रहलन, ओह से उनका के एह पूरा घटना खातिर जिम्मेदार मानल उचित ना होई। वइसे भी उनुका के करीब से जाने वाला लोगन के कहनाम बा कि अगर खदरिया जी के एह घटना के जानकारी रहित, या अगर कुछ लोग उनुका से निहोरा करित त सुधाकर जी के सम्मान में ऊ खुद भी पूरा खर्चा वहन क लेतन।
मनोज टाइगर
एकरा अलावा अभिनेता मनोज टाइगर के एगो फोन कॉल आइल, जेमे ऊ अपना गलत-बयानी खातिर शर्मिन्दगी जाहिर कइला के बदला उल्टे धमकी देत कहलन कि भोजपुरी फिल्म इंडस्ट्री भोजपुरिया डॉट कॉम के खिलाफ कारवाई करे के आपन फैसला 2-3 दिन में ले ली। फोन के अंत में ऊ इहो बतवलन कि ऊ हमनी के फोन रेकार्ड क रहल बाडन, आ उनुका लगे "इंडिया टीवी" के कुछ रिपोर्टर बैठल बाडे सन। जब उनका से टीवी रिपोर्टरन से डायरेक्ट बात करावे के कहल गइल, त झुंझला के तुरंत फोन काट दिहलन। अपना नाम में टाइगर लगाये वाला व्यक्ति के गीदड- भभकी ना देवे के चाहीं। सभा में उपस्थित इंडस्ट्री के लोगन के बीच ज्यादा सहानुभूति बटोरे के उद्देश्य से अगर झूठ ना बोलले रहतन, त एतना बवाले ना भइल रहित। गलती सभका के होखेला, लेकिन ओकरा के सकारला से ऊ खतम होला, ना कि ओह पर गाल बजावला से।
भोजपुरिया डॉट कॉम आज भी अपना बात पर कायम बा। खाली फिल्मे इंडस्ट्री ना बल्कि समाज के कवनो भी क्षेत्र से जुडल व्यक्ति आ संस्था से भोजपुरिया डॉट कॉम इहे अपील करता कि एहिजा छपल कवनो भी खबर के सत्यता पर प्रश्नचिन्ह लगा के आपन समय जाया ना करे, बल्कि परिपक्व सोच के साथ ओकर समाधान खोजे के प्रयास करे। एह मामला में जवन कुछ भी भइल ओकरा से भोजपुरी फिल्म इंडस्ट्री के गरिमा के चोट त जरुर पहुँचल बा, लेकिन अगर कुछ लोग तनी मैच्योरिटी के परिचय देले रहित, त शायद इंडस्ट्री एह कलंक से बच जाइत।


text:
लगभग आतंक के पर्याय बनि चुकल माओवाद, जवना तरह से धीरे-धीरे, सधल पांव, भारत के धरती पर आपन पांव पसार रहल बा, ओह से कबो अफगानिस्तान में एही तरे पसरत- पसरत सत्ता पर कब्जा जमा लेबे वाला तालिबानियन के याद ताजा हो रहल बा। क्रूर एह हद तक कि जवना के लिखे में कलम आ बोले में जबान तक घबरा जाता आजो. हलांकि हमरा ओकर वर्णन नइखे करे के एहिजा, फेर से, कारण ओह लोग के क्रूरता जग जाहिर बा, आ आजुवो ऊ लोग ओही तरी सक्रिय बा अफगानिस्तान से बेदखल भइला का बादो, जवना के नजारा हमनी का देखे के मिलि रहल बा, लगातार पाकिस्तान के स्वात घाटी में।
खैर, हम बात करे चलल बानी अपना देश में ठीक ओही राह पर चलत, बढत, पसरत माओवाद के। माओवाद जवना के जन्म नक्सलवाद से मानल जाला, आ जवना के बारे में ई कहल जाला कि एकर जन्म गरीबी, अन्याय, शोषण, असमानता आ सरकार के दू-मुहाँपन के चलते भइल अउर सबसे पहिले आदिवासी इलाका मे भइल, हलांकि अबहियों ई मुख्य रुप से आदिवासिये इलाका में सक्रिय बा, लेकिन धीरे-धीरे एकर वर्चस्व इतर गांवन के अलावा शहरन तक में होत लउके लागल बा, जहाँ ई शोषित आ उपेक्षित मजदूर वर्ग के सहारा लेके आपन पैठ निरंतर बनावे के कोशिस करत लउकि रहल बा।
शोषण के प्रति कवनो विरोध भा विद्रोह के हम कबो के विरोधी ना हईं, ना भइल चाहबि, कारण हमहूं एही सर्वहारा चाहें मजदूर वर्ग के एगो हिस्सा हईं, लेकिन एकरा बादो विद्रोह के एह स्वरुप के हम कबो समर्थन ना कइ पाइबि, जवन स्वरुप आज के दिन कहीं नक्सलवाद चाहें माओवाद के नाम पर एह दल के लोग अख्तियार कइ रहल बा। विरोध ना नरसंहार ह। राउर लडाई सरकारी तंत्र से बा त रउआ ओकरा से लडीं, लेकिन जवना मासुम आ शोषित जनता खातिर हथियार उठवले बानी, चाहें खुद अपना के जवना वर्ग के मानि रहल बानी, मौका पवला पर ओहू असहाय जनता के संहार करे से जब नइखी चूकत, त फेर रउआ सर्वहारा कवना लेहाज से भइनी? का त कभी- कभी आपन जान बचावे खातिर इहो करे के परेला, पुछ्ला पर राउर जबाब इहे रहल बा, त फेर फर्क का रहि गइल नरसंहारी शासक वर्ग में आ रउआ सभ में? आपन जान केकरा ना प्यारा होला साहब?
इहे सब देखि के हमरा लागि रहल बा कि एह देश में रउआ सभ के माध्यम से एगो नया तालिबान के जन्म हो रहल बा, ना त साहब गांव-घर से शुरु होखे वाला विरोध भा विद्रोह करे वाला के पास आजु अति आधुनिक अइसन अइसन हथियार भला कहाँ से आ गइल, जवन आजु ले पुलिस भा सेना तक के पास में नइखे। असलहा, बारुद, विस्फोटक ई कुल्हि का बिना पइसा के मिलि रहल बा रउआ सभ के? त फेर ई पइसा आवत कहाँ से बा? जाहिर बा एहिजे के डरल- सहमल पुंजीपति लोग से, हत्या आ अपहरण से, भा एकरा भय से खौफजदा लोगन के पास से। यानि ठीक ओही तरीका से जवना तरह से तालिबानी आ नेपाली माओवादी लोगन का मिलत रहे। लेकिन भारतीय माओवादी भाई साहब सभे, रउआ सभे शायद ई भुला जा रहल बानी कि अपना लाख प्रयास के बावजुद एही तालिबानी लोगन का अफगानिस्तान से आ नेपाली माओवादी लोगन के नेपाल के सत्ता तक पहुँचला के बादो ओकर सुख भोगल नसीब ना भइल। जाहिर बा, भारत में रउओ सभ के मनसा पूरा ना हो सके, अगर इहे रवइया रहल त।
- अनिल ओझा नीरद
(लेखक प्रसिद्ध भोजपुरी पत्रिका 'भोजपुरी माटी' के संपादक आ भोजपुरिया डॉट कॉम के साहित्य विभाग के संपादक बानी)


text:
उपरोक्त कहनाम नेतवन जइसन कवनो बनावटी बयान ना ह, इ उद्गार ह बिहार में बदलाव के बयार महसूस क रहल हर उ बिहारवासी के, जे पांच बरिस पहिले लालू-राबड़ी के राज से अगुता के नीतीश कुमार के बिहार के बागडोर थमवले रहे। बिना लाग-लपेट के माने के पड़ी कि पिछला पांच बरिस से बिहार के सूरत आ सिरत में काफी बदलाव हो रहल बा। बात शहर के करीं या गांव के हर ओरी विकास के किरिण फूट रहल बिया। बात अपने मुंह मियां मिट्ठू बने के नइखे, सात समंदर पार अमरीका तक बिहार के यशगान हो रहल बा। विकास के पैमाना पर हरमेशा नीचे से नंबर वन रहे वाला प्रदेश बिहार अब ऊपर से नंबर वन बन गइल बा।
मुख्यमंत्री नीतीश कुमार के सक्षम नेतृत्व के नतीजा ह कि बिहार अपना ‘दमकत गौरव' का ओरी लउट रहल बा। हालांकि मंजिल अभी बहुत दूर बा, बाकिर पांच बरिस के सफर में जनता के ई विश्वास हो गइल बा कि बिहार के माथा पर लागल करिया दाग धीरे-धीरे मेट रहल बा। लालू-राबड़ी राज में बिहार के सड़कन के बारे में एक जुमला खूब चलल रहे- ‘सड़क में गड़हा कि गड़हा में सड़क'। बिहार के गांव-गांव में सड़क के दशा सुधर रहल बा। गांव से शहर के दूरी कम हो रहल बा। सड़क के रास्ते ग्रामीण जीवन में बदलाव दिखाई दे रहल बा। जहां ले सामाजिक सरोकार के बात बा, पहिले के तुलना में स्कूलन में विर्द्याथिअन के संख्या बढ़ल बा। ग्रामीण क्षेत्रन में लड़की घर से बाहर निकल स्कूल जात बाड़ीसन। साइकिल चला रहल बाड़ीसन। इहे हाल शहरन में भी दिखाई देता। युवतीअन में आत्मविश्वास बढ़ल बा, जवन कानून-बेवस्था में सुधार के उदाहरण कहा सकेला।
एगो टाइम रहे कि सांझ होखत-होखत हमनी के आपना काउंटर पर माच्छी मारे के पड़त रहे। अब त देर रात ले गाहकन से फुरसत ना मिलेला।" (पटना के एगो रेस्टोरेंट मालिक) उपरोक्त उद्गार अपराध पर नियंत्रण के नीतीश सरकार के इच्छा शक्ति कहा सकेला। पिछला साल एगो अंग्रेजी अखबार में बिहार के एगो वरिष्ठ पुलिस अधिकारी के कहनाम रहे, "पिछलकी सरकार में भ्रष्टाचार, अपहरण और अपराधियन के गठजोड़ से जवन जंगल राज कायम भइल रहे, अब उ खत्म होखे के कगार पर बा।"
सकरा प्रखंड, गांव-मुरियारी, जिला-मुजफ्फरपुर निवासी इंद्रभूषण सिंह उर्फ 'अशोक' के कहनाम बा कि नीतीश के काम-काज के लालू राज से तुलना कइले बेकार बा। काहे से कि काम से काम के तुलना होला। लालू राज में त कवनो कामे ना भइल रहे त नीतीश राज से तुलना के कवनो सवाल नइखे। गांवन में जवन अंजोरिया अब भइल बा ऊ पहिले कहां रहे। पंचायत के हालत सुधर रहल बा, लोग के काम मिल रहल बा। अभियो लोग कमाए खातिर परदेश जा रहल बा, बाकिर उ नउबत नइखे कि आपना घरे रहला पर लोग भूखे मरो। हम त इहे कहेम कि भगवान बिहार के तकदीर संवारे के एगो मउका देहले बाड़न, अबकी लोग चूकल त फेर बिहार के बचावे केहू आगे ना आई। सरकार केहू ना केहू के त बनबे करी बाकिर बिहार आ बिहारीअन के दशा आ दिशा केहू ना ठीक कर पाई।
शिक्षा कर्म से जुड़ल बसडीला, गोपालगंज के शहनवाज अहमद से जब पूछल गइल कि मुसलमान बिरादरी के का हाल बा, काहे से कि लालू प्रसाद यादव आ रामविलास पासवान आरोप लगा रहल बाड़ेन कि नीतीश सरकार अल्पसंख्यकन के विकास खातिर कुछु नइखे कइले, तब उहां के कहनी कि जे सत्ता से बाहर रही ऊ त चिंचिंअइबे करी। अपने जमाना में भला ऊ लोग का कइले रहे। सबसे बड़ बात कि जहां विकास के बात होता उहां मुसलमान-हिंदू के का मतलब। बिहार में रहे वाला हर केहू बिहारी ह। मुसलमानन के इतने चिंता बा त उ लोग अपने शासन में का कइले रहे पहिले जांच लेव। हं बात मुसलमान के चलल बा त एइमें कवनो संदेह नइखे कि नीतीश सरकार में विकास के अवसर सबका मिल रहल बा आ एहसे मुसलमान अलग नइखन।
पंजाब, दिल्ली, गुवाहाटी आदि शहरन में कमाए गइल कुछ युवकन से बिहार के वर्तमान स्थिति के बारे पूछला पर ओह लोगन के जवाब रहे कि बिहार के बारे अब जवन कहा-सुना रहल बा ओहसे हमनी के आपना बिहारी भइला पर गर्व होता। गुवाहाटी में एगो संचार कंपनी में कार्यरत बिहारी युवा दीपनारायण महतो के कहनाम रहे कि बिहार में अइसने रफ्तार रहल त एह प्रदेश के आगे बढ़े में अऊर देर ना लागी। पढ़ल-लिखल लइकन के अब बउआए के नइखे पड़त। शिक्षा में जवन प्रगति अबकी भइल बा, उ एक समय बिहार के खातिर सपने रहे। बाकिर जरूरी बा कि अगिला चुनाव में बिहार के जनता कवनो कवनो जातिगत मोह में मत पड़ जाव। बिहार में जातिगत समीकरण चुनाव के समय बहुत बड़ ‘फैक्टर' होला, बाकिर लोगन से बात कइला पर पता चलल कि ‘बड़ जतिया, छोट जतिया' वाला सोच से लोग ऊपर उठ रहल बा। गोपालगंज सत्र न्यायालय में एगो वकील के सहायक ताइद कुबेर माझी के कहनाम रहे, "जात-पात से रोटी मिली? जाति के नाम पर लोग के भरमावल अब नइखे चलेवाला।"
बक्सर, सिवान, छपरा, भागलपुर, कटिहार, सीतामढ़ी के शहरी आ ग्रामीण क्षेत्र के खेतिहर, नौकरीहर, व्यापारी वर्ग से बात कइला पर एहे विचार सामने आइल कि जे भी होखो नेतवन के बहकवला में नइखे पड़े के। उन्नति आ मान-सम्मान खातिर जरूरी बा कि नीतीश कुमार के फेर मुख्यमंत्री बनावल जाव। बिहार में नीतीश सरकार के सफल नेतृत्व के नतीजा ह कि नामी-गिरामी कंपनी एह प्रदेश में निवेश करे के तैयार बाड़ीसन। देश के सबसे बड़हन पेट्रोलियम कंपनी इंडियन ऑयल कॉर्पोरेशन लिमिटेड (आईओसी) बिहार में ६०२ करोड़ रुपिया के निवेश करे के फैसला कइले बिया। कंपनी के बिहार में कारोबार के विस्तार के योजना बाटे, जेकरा तहत कइगो योजना पर काम चल रहल बाटे अउर कइगो नया योजना शुरू करे के प्रस्ताव बाटे। एह सब योजना के जरिए कंपनी अगिला तीन साल में बिहार में ६०२ करोड़ रुपिया के निवेश करी। कंपनी मुजफ्फरपुर में चालू वित्तीय वर्ष में ४४ हजार मीट्रिक टन क्षमता वाली एलपीजी (रसोई गैस) बॉटलिंग प्लांट लगाई, जेकरा से पूरा राज्य में रसोई गैस के मांग के पूरा कइल जाई। बिहार में पेट्रोल और डीजल के बढ़त मांग के अनुसार मोतिहारी (नेपाल-अमलेखगंज डिपो) तथा बैतलपुर डिपो (उत्तर प्रदेश) के बीच में नया पाइप लाइन बिछावल जाई।
आंकड़ा में बिहार के देखल जाव : बिहार जीडीपी के मामला में देश के नंबर वन राज्य बन गइल बा। बिहार के विकास दर गुजरात के विकास दर से भी बेसी हो गइल बाटे। आंकड़ा के अनुसार बिहार के जीडीपी दर ११.३ प्रतिशत से बढ़के १२.६ प्रतिशत हो गइल बाटे, जबकि देश के सबसे ज्यादा जीडीपी वाला राज्य गुजरात के विकास दर ११.०५ बा।
सात समंदर पार बिहार : बिहार के बदलाव के गूंज पर अमरीका के प्रतिष्ठित अखबार न्यूयार्क टाइम्स में प्रकाशित एगो आलेख भी मुहर लगवले बाटे। पिछला १० अप्रैल के एह अखबार में प्रकाशित एल. पोलग्रीन के आलेख ‘बिहार अब देश के एगो माडल राज्य बनी' में बदलत बिहार के तस्वीर पेश कइल गइल बाटे। एह आलेख में राज्य के विकास दर का संगे-संगे गांव तक में परिवर्तन के संकेत के जिक्र कइल गइल बाटे। आलेख में बतावल गइल बा कि कइसे ओह बिहार में कानून के राज स्थापित भइल, जहवां पहिले जंगलराज रहे। अपहरण एगो उद्योग के रूप ले लेले रहे, आ जातिगत उन्माद का संगे-संगे हिन्दू-मुस्लिम संघर्ष भी रोजमर्रा के बात रहे। अपराधियन के पुलिस के संरक्षण प्राप्त रहे। किसान बाढ़-सुखाड़ से त्रस्त रहलन। अइसन हालात में आर्थिक विकास के बात भी बेमानी रहे। एही कुल्ह कारण से बिहार में जंगल राज के बात कहल जात रहे। बाकिर उहे बिहार अब बदल गइल बा, अउर ११ प्रतिशत के औसत विकास दर हासिल कइ के ई देश के दूसरा सबसे तेज विकास दर हासिल करे वाला राज्य बन चुकल बाटे।
एह आलेख में कहल गइल बा कि यदि बिहार बदल सकेला, त भारत के कवनो हिस्सा में परिर्वतन संभव बा। बेहतर नीति, सुदृढ़ प्रशासन आउर बेहतर कानून बेवस्था से कुछ भी संभव बाटे। एहिजा एह बात के रेखांकित कइल गइल बा कि नीतीश कुमार के सत्ता में अइला के बाद सबसे पहिले पुलिस महकमा में एह बात के संकेत दिहल गइल कि कानून के राज स्थापित कइल सरकार के प्राथमिकता हवे। संगठित अपराध आ अपराध के प्राप्त राजनीतिक संरक्षण के पर कतर दिहल गइल। वइसन कइगो राजनीतिज्ञन के जेल के हवा खाए के पड़ल आउर उनुकर स्पीडी ट्रायल भइल, जिनकर अपराध में संलिप्तता रहे। एह में से कइगो सांसद अउर विधायक भी रहलन।
आलेख में मुख्यमंत्री नीतीश कुमार के एगो साक्षात्कार के हवाले से कहल गइल बा कि बिहार में सरकार आउर प्रशासन नाम के कवनो चीज ना रहे। जब नीतीश कुमार सत्ता संभरलन तब सरकारी दफ्तरन में धूल से सनल फाइल आ रेमिंग्टन टाइपराइटर के कार्य संस्कृति रहे। बाकिर अब ई सब कुछ बदल गइल बाटे। अपराध पर नियंत्रण के बाद सबसे बेसी जोर स्कूल आउर अस्पतालन के संचालन के ठीक करे पर रहल। पहिले २५ लाख बच्चा स्कूल के पहुंच से दूर रहले सन, जवन संख्या अब घट के ८ लाख से भी कम हो गइल बाटे। एह आलेख में एह बात पर भी आश्चर्य व्यक्त कइल गइल बा कि जवना भूमि पर बुद्ध के ज्ञान मिलल रहे, आउर जवना माटी के वैभव दक्षिण एशिया के देशन में सबसे मजबूत सल्तनत के रहल, आखिर ओकर एतना अवनति कइसे हो गइल?
एह आलेख में भोजपुर के पवना गांव के उदाहरण दिहल गइल बाटे। ई कहल गइल बा कि परिवर्तन आउर ओकर सीमा एह गांव में साफ दिखाई दे रहल बाटे। जवन गांव तक आरा से पहुंचे में पहिले २ घंटा के समय लागत रहे, ओहिजे अब बढ़िया सड़क के कारण लोग आधा घंटे में पहुंच जाला। गांव के गलियन में सौर ऊर्जा के दुधिया रोशनी बिखरल बाटे, आउर गांव के बाजार अब सूर्यास्त होते साथ बंद नइखे होत।
कुल मिला के कहल जा सकेला कि पहिले न्यूजवीक आ ओकरा बाद अब न्यूयार्क टाइम्स में छपल ई आलेख राज्य सरकार के सफलता के कहानी पर मुहर लगा रहल बाटे। एगो पिछड़ल मानल जाए वाला राज्य में एह बदलाव के खास मायने बा।
(लेखक वरिष्ठ पत्रकार आ पूर्वोत्तर भारत के सबसे बडहन हिन्दी अखबार "दैनिक पूर्वोदय" के उप-समाचार संपादक बानी।)